Cookie politika honek https://contigoenergia.com/> eta <https://ikea.contigoenergia.com/calculadora-autoconsumo-solar-ikea/> web-orrien (aurrerantzean, “Webak”) cookie-en eta antzeko teknologien (aurrerantzean, “Cookieak”) erabilera erregulatzen du. Weben arduraduna Gesternova Servicios Energéticos, S.L. (aurrerantzean, “Gesternova”, “Editorea” edo “Gu”) da.\nCookie-ak datu-paketeak dira, webgune bat bisitatzen duten erabiltzaileen gailuan gordetzen direnak, eta haiek instalatu dituen zerbitzariak irakur dezakeen informazio jakin bat sortzen dute.\nCookie-ak ez ezik, pixel-ak ere erabiltzen dira, hots, hainbat helburutarako erabiltzen diren Webguneetan txertatutako kode-zati txikiak.\nEsaterako, hauek egiteko erabiltzen dira Cookie-ak:\nErabiltzaile batek sarbide mugatuko eremu batean nabigatu ahal izateko, sarbide-gakoak sartu ondoren.\nOnline erosteko prozesuak errazteko (Cookie-ei esker, erosketa-saskian sartzen den produktu bakoitza gogoratu daiteke).\nErabiltzailearen lehentasunak (hizkuntza, letra-mota, etab.) gogorarazteko.\nBisitatu diren web-orriei buruzko informazioa lortzeko eta publizitatea eskaintzeko.\nZein Cookie-mota instalatzen da gure Webetan sartzean?\nWebguneek Cookie propioak eta hirugarrenenak erabiltzen dituzte. Cookie propioez ari garenean, gure domeinuak instalatzen dituen eta hirugarren enpresek kudeatzen ez dituzten cookie-ez ari gara. Aitzitik, hirugarrenen Cookie-ak edo hirugarren aldeenak ez ditugu zuzenean kudeatzen (nahiz eta, kasuren batean, gure domeinutik deskargatzen diren).\nHelburua kontuan hartuta, esandako Webguneetan Cookie-ak talde hauetan sailkatu ditugu:\nErabiltzaileari web-orri, plataforma edo aplikazio baten bidez nabigatzeko eta bertan dauden aukerak edo zerbitzuak erabiltzeko aukera ematen diote, hala nola, trafikoa eta datuen komunikazioa kontrolatzea, saioa identifikatzea, sarbide mugatuko eremuetara sartzea, eskaera baten osagaiak gogoraraztea, eskaera bat erosteko prozesua egitea, ekitaldi batean izena emateko edo parte hartzeko eskaera egitea, nabigazioan segurtasun-elementuak erabiltzea, edo bideo eta soinua zabaltzeko edo sare sozialen bidez edukiak partekatzeko edukiak gordetzea.\n2. Lehentasunen gaineko Cookie-ak\nErabiltzaileari bere esperientzia eta beste erabiltzaile batzuena bereiz ditzakeen ezaugarri jakin batzuekin zerbitzuan sartzeko informazioa gogoratzeko aukera ematen diote.\n3. Cookie estadistikoak\nCookie horiek aukera ematen digute Weben erabiltzaileen jarraipena egiteko eta horien portaera ezagutzeko. Lagungarri zaizkigu, adibidez, gure Webguneetako atalik ezagunenak zein diren jakiteko, bisita-kopurua ezagutzeko, bisitatutako orrialde bakoitzean emandako denbora kuantifikatzeko edo jatorrizko herrialdea ezagutzeko, besteak beste.\n4. Marketin Cookie-ak\nErabiltzaileen portaerari buruzko informazioa gordetzen dute, haien nabigazio-ohiturak etengabe behatuz lortzen dena. Horri esker, profil espezifiko bat gara daiteke, haren arabera publizitatea erakusteko.\nWebean erabiltzen diren Cookie-ak konfigura ditzaket?\nBai, nabigaziorako behar-beharrezkoak ez diren Cookie-ak konfiguratu daitezke panelaren edo konfigurazio-kontsolaren bidez, non, gainera, Cookie-en kategoriak xedearen arabera zehazttu ditugun. Cookie-en instalazioa konfiguratu dezakezu jarraian agertuko den “Aldatu zure baimena” estekan sakatuta.\nBaimenaren gaineko oharra\nCookie Politika honetan identifikatutako hirugarrenek hirugarren herrialdeei egiten dizkieten transferentzien berri izan dezakezu haien cookie politiketan (ikus aurreko taulan ezagutarazitako estekak).\nZer egin cookie-ak instala ez daitezen?\nNabigatzailea konfiguratu daiteke Cookie-ak automatikoki baztertzeko. Esteka hauetan konfigurazio hori gauzatzeko behar den informazioa agertzen da:\nZein legeria da aplikagarria?\nCookie Politika hau osatzen duten terminoak eta cookie-en instalazioarekin zerikusia duen edozein gai interpretatzerakoan ika-mikarik edo gatazkarik sortzen bada, Espainiako legea aplikatuko da.\nNon lor dezaket informazio gehiago?\nZure datu pertsonalen tratamenduari buruzko informazio gehiago gure Pribatutasun Politikan kontsulta dezakezu.\nContigo Energía Taldearen autokontsumoa, aire girotua eta kargatzeko puntuen filiala da.


Iparreko Bidea / Donostia-Gipuzkoa / Non-nahi Lo456\nJARDUERAK ETA EKITALDEAK\nKategori guztiak Bisitaldi Kulturalak Bisitaldiak eta Jarduerak Ekintza Eno-gastronomikoak\nIparreko bidea eta txakolin upategia\nSalneurria 72.5€ -tik aurrera\nOperazio-egunak: A, A, O, O, L, I\nIparreko bidea eta txakolin upategia.\nDonostian trena hartu ondoren, Zarautzko hiri txikian hasiko dugu bidezidor hau. Bertan, alde zaharrean barrena, merkatua bisitatuko dugu eta euskal gizarteak denboran zehar izan duen bilakaera ulertuko dugu, ardoa eta erlijio kristaua bere kulturan txertatuz.\nGero, “Santiagorako Iparreko bide” zaharretik jarraituko dugu menditik. Zaila izango da, baina ikuspegi paregabeko ermita baten ondotik igaroko gara, mahastiak eta landa-ingurune idiliko bat miretsiz.\nGure ahaleginaren sari gisa, menditik jaitsiko dugu eta txakolindegi bat bisitatu ere (txakolin upategia). Bertan, txakolina ingurumenarekin modu arduratsuagoan nola egiten duten ikasiko duzu.\nArdoa dastatuko dugu, antxoa eta hegaluze kontserba zaporetsuak jango ditugu, eta upeltegiko familia proprietarioarekin une bikaina izango dugu. Gainera, supermerkatuetan baino merkeago eros ditzakegu botila batzuk!\nIparreko Bidea esperientzia amaitzeko, Getariako Erdi Aroko kale eskuetan barrena ibiliko gara, bertako biztanle ospetsuenen balentriak eta bizimoduak gogoratzeko.\nGidaria pozik egongo da jateko lekuak zuri iradokiz edo “Iparreko Bidea” esperientzia honen ondoren hotelera nola itzuli irakatsiz.\nOperazio egunak: A, A, O, O, L, I\nHasteko ordutegia: Goizeko 08:30etan\nBilgunea: Easo Plaza,9 – 20006 – Donostia\nAmaiera tokia: Bilgunearen berbera\nBonoa trukatzeko jarraibideak\nBonu-mota: digitalizatua edo inprimatua.\nJarduera hori erosita, voucher edo bono digitalizatu bat emango dizugu, bertan txertatutako QR kode batekin, gure gidak zure erosketaren baliozkotasuna egiaztatzeko balioko duena.\nNahiago baduzu, horrela seguruago sentitzen zarelako, bonoa inprimatu eta jardueraren hasieran aurkeztu. Eta hori da dena. Gozatu!\n*Bisita hau gazteleraz bakarrik egin ahal izango da.\nEz zaude erregistraturik?\nAhaztu dut nire pasahitza\nIrukurri eta onhartzen dut ohar legala\nGure webgunean cookie-ak erabiltzen ditugu zure lehentasunak pertsonalizatuz esperientzia gogobetegarriagoa emateko. Horretarako, cookie-ak erabiltzen ditugu. "Dena onartu" sakatzean, cookie guztiak erabiltzea onartzen du. Hala ere, "Cookien konfigurazioa" bisita dezakezu, adostasun bermatua emateko.\nOnartu Uko egin Cookien konfigurazioa Irakurri gehiago\nWebgune honek cookie-ak erabiltzen ditu zure esperientzia hobetzeko webgunean nabigatzen duzun bitartean. Cookien artean, batzuk beharrezko gisa sailkatzen dira eta nabigatzailean gordetzen dira, funtsezkoak baitira webgunearen oinarrizko operatibaren funtzionamendurako. Hirugarrenen cookie-ak ere erabiltzen ditugu, webgune hau nola erabiltzen den aztertzen eta ulertzen laguntzen digutenak. Cookie horiek zure baimenarekin bakarrik gordeko dira zure nabigatzailean. Cookie-ak ez jasotzeko aukera ere baduzu, baina cookie horietako batzuk borondatez baztertzeak eragina izan dezake zure nabigazio-esperientzian.


Ondarroa, Bizkaian birziklatzera hondakin gehien bidaltzen duen herria - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroa, Bizkaian birziklatzera hondakin gehien bidaltzen duen herria\nOndarroa Zero Zamar taldeak nabarmendu duenez, Ondarroa Bizkaian birziklatzera hondakin gehien bidaltzen duen herria bihurtu da. “2017an hondakin %29 bidali zuen birziklatzera; eta 2018ko lehen hiru hileetan %48,7 bidali du birziklatzera. Gorakada honek erakusten du politika eta erabaki ausartek emaitza onak ematen dituztela. Herriko ikastetxe eta talde askok ere neurri ausartak hartu dituzte hondakinak gutxitu eta birziklapena bultzatzeko. Eskertzekoa eta txalotzekoa da euren lana.”.\nAzaldu dutenez, emaitza hori hobetzen joan daitekeela aurreikusten du, udaberrian sortzaile handiak ere (tabernak, dendak, jatetxeak…) organikoa banatzen hasi direlako.\nOndarroako Udalak duela urte batzuk helburu bat ipini zuen: hondakinen %70 baino gehiago banatu eta birziklatzera bidaltzea. Eta helburu hori betetzeko neurriak hartzen joan da urtez urte. Hala, organikoa banatzeko materiala eta birziklatzeari buruzko informazioa herriko etxe guztietara eraman du. Neurri hori oso garrantzitsua iruditzen zaiela azpimarratu dute. “Hurrengo hileetan ikusiko dugu ea emaitzek hobetzen jarraitzen duten. Oraindik lan asko dago egiteko, baina norabide onean goaz eta pauso garrantzitsuak eman ditugu azken hileetan. Eskualdeko beste herri batzuk ere aurrera doaz, gero eta hondakin gehiago sailkatuz”.\nGaineratu dutenez, Bizkaiko herrietan ere posible dela birziklatze tasa altuak lortzea erakutsi dute Lea-Artibai eskualdeko herriek, neurri onak hartuz gero. “Ondarroako eta eskualdeko udalak eta herritarrak animatu nahi ditugu aurrera jarraitzeko. Bide onetik goaz eta eredugarriak gara. Zorionak denoi!”


BECerako bidean, Kontseiluaren ibilbide oparoa bildu du �Euskaraz Bai� erakusketak - GARA\nBECerako bidean, Kontseiluaren ibilbide oparoa bildu du �Euskaraz Bai� erakusketak\nHamargarren urteurrena ospatzen ari da Kontseilua, eta, hori dela-eta, euskararen gizarte erakundeen antolakundeko kideak bete-betean daude «Pauso bat harago, euskaraz bai» kanpainan sartuta. Oraingoz, ekimenaren azken-aurreko katebegia iragan larunbatean Gasteizko Mendizorrotzan egindako ekitaldi jendetsua izan da, eta, atzoko prentsaurrekoan, Kontseiluak eskerrak eman zizkien gasteiztarrei eta ekitaldia antolatzen aritutako euskalgintzako kideei.\nEdonola ere, aurreko zapatuko hitzorduaz gain, beste hainbat ekimen burutzen ari dira hilabete hauetan, horien artean, Kontseiluaren 10 urtetako ibilbidea laburbiltzen duen «Euskaraz bai» erakusketa. Aste honetan Gasteizen izango den erakusketa honen berri emateko, prentsaren aurrean agerraldia egin zuten atzo Xabier Mendiguren, Kontseiluko idazkari nagusiak, eta Carlos Gonzalez de Langarikak eta Agustin Otsoa Eribekok, hurrenez hurren, Euskadiko Kutxako eta Arabako Aldundiko ordezkariek.\nGonzalez de Langarikak eta Otsoa Eribekok babesa eskaini zioten Kontseiluari, ordezkatzen dituzten bi instituzioen izenean, eta Kontseiluak hamarkada honetan euskararen alde egindako lana goraipatu zuten.\nMendigurenek gogora ekarri zuen «Euskararen Unibertsoa» izeneko jardunaldietan erabaki zutela, 1997an, Kontseilua sortzea, eta ordutik hainbat proiektu garatu dituztela.\nBesteren artean, oroitarazi zuen 1998an 125.000 herritarrek Kontseiluaren deiari erantzun eta Euskal Herri osoko bost kirol-estadio bete zituztela, «Bai euskarari» leloarekin bat eginez. Ondotik, azaldu zuen legez, milaka herritarrek babestu dituzte Kontseiluak proposatutako neurri eta ekintzak, hala nola lan-munduan eragiteko sortutako Bai Euskarari ziurtagiria, edo 122 herritan egindako lana.\nHorrez gain, hizkuntza eskubideak errespetatzeko Behatokia eta Euskararen Telefonoa martxan jarri ditu Kontseiluak, eta maila politiko instituzionalean eragiteko hainbat ekintza egin ditu, besteak beste, udalen hizkuntza politikaren neurketa eta jarraipena. Baina, hamar urte bete dituen honetan, Kontseiluak «beste salto bat» eman nahi du, «%100ean euskaraz bizi ahal izatea lortu nahi badugu behar-beharrezkoa den jauzia».\n«Bai euskarari» lemaren bilakaera den «Euskaraz bai» berriaren bidez gauzatu dute jauzi hori, Mendigurenek nabarmendu zuen bezala, euskarak laguntza eta atxikimenduak beharrezkoak dituelako, baina, batez ere, ezagutzea eta erabiltzea ezinbestekoak dituelako.\n«Pauso bat harago joateko unea da», beraz, Kontseiluaren iritziz, eta horretan euskal herritarrak bidaide nahi ditu. Horregatik, heldu den 13an BECen egingo den ekitaldian parte hartzeko gonbita zabaldu zion Mendigurenek gizarte osoari.\nEkitaldirako sarrerak, AEK eta IKAren euskaltegietan eskuragarri daude, baita Euskadiko Kutxako bulegoetan ere, eta Barakaldora joateko autobusak izango dira.


Aiko Eskola digitala: Aurkezpena | Urriak, 5 astelehena — dantzan.eus\nHemen zaude: Hasiera › Komunitatea › Aiko Taldea › Aiko Eskola digitala: Aurkezpena | Urriak, 5 astelehena\nOhiko urte batean, egun hauetan, gure dantza ikastaroa hasten arituko ginen.\nEzohiko egoera honen aurrean, eta azken asteotan aurreratu dugun bezala, Aiko Taldeak aukera bat ikusi du zailtasunean, eta gure proposamenean kalitatezko jauzia emateko aprobetxatu dugu une hori.\nGure egitekoa ez da soilik gure lana digitalizatzean zentratu. Une oro gure ikastaroen funtsa gogoan hartuta digitalizatu dugu gure burua: soiltasuna, dinamismoa eta hurbiltasuna.\nHorrek esan nahi al du formatu digitala soilik aukeratu dugula?\nDenok bezala, faltan botatzen dugu elkarrengandik gertu egotea eta aurrez aurreko klaseei berriro ekitea, eta normaltasun horretara itzuli ahal izateko orduak kontatzen ari gara.\nZer espero dugu digitalizazioarekin?\nLehenik eta behin, garai berrietara egokitzea. Tresna digitalek egunero laguntzen digute, eta gure klaseetako eduki guztia gura dugun lekuan eta gura dugunean eskura izateko aukera ematen digute. Kalitatezko jauzi horrek gure ikasle guztiei zuzendutako zerbitzua osatzen eta hobetzen du.\nEta bigarrenik: asko maite dugu gure historia, eta partekatzea merezi duela uste dugu. Aldaketa honek mundura zabaltzen gaitu. Gure tradizioen funtsezko zutabe batek, dantzak, hain zuzen ere, eman dezakeen guztia erakutsi eta zabaldu gura dugu.\nUlertzen dugu aldaketak zalantzak sortzea…


23. zk., 2021eko otsailaren 2a, asteartea\nAGINDUA, 2021eko urtarrilaren 26koa, Turismo, Merkataritza eta Kontsumoko sailburuarena, EAEko turismo-sektoreari sostengua emateko 2021eko laguntza-programa arautzen eta haren deialdia egiten duena.\nAzken hamarkadan, turismoak hazkunde etengabea, egonkorra eta iraunkorra izan du Euskadin, eta 3,8 milioi bisitarirekin amaitu zuen 2019. urtea. Alabaina, COVID-19ak eragindako pandemiak eta haren ondorioz sortutako krisi sanitarioak geldiarazi egin du turismoaren hazkundea. Eta sektore hori izan da, hain justu, kaltetuenetako bat.\n2020ko martxoaren 11n, Osasunaren Mundu Erakundeak pandemia global izendatu zuen koronabirusaren agerraldia. Krisi sanitarioari aurre egiteko eta gaixotasunaren hedapena kontrolatzeko, Espainiako Gobernuak martxoaren 14ko 463/2020 Errege Dekretua eman zuen (alarma-egoera deklaratzekoa, COVID-19ak eragindako osasun-krisiaren egoera kudeatzeko), herritarren osasuna eta segurtasuna babesteko neurriak hartze aldera. Espainiako Estatuan zein nazioartean ezarririko konfinamendu zorrotzak, murriztapenek eta pertsonen mugimenduan ezarritako mugek inpaktu zuzena izan zuten Euskadiko turismo-sektorean, eta nabarmen urritu zuten sektorearen jarduna, bai eta erabat geldiarazi ere.\nKonfinamendua arintzeko prozesuaren eta lehen alarma-egoeraren indarraldiaren amaieraren ondoren, normaltasun berriko etapari ekin zitzaion, eta, aldi horretan, osasungintzako agintariek balizko agerraldiak kontrolatzeko neurriak hartzen jarraitu zuten.\nUda partean izandako berragertze-kasuek, eragotzi egin zioten atzera sektore turistikoari bere normaltasuna berreskuratzea. Eustaten datuen arabera, aldi horretan, Euskadik 306.000 turista baino gehiago galdu zituen aurreko urteko uztaileko eta abuztuko datuekin alderatuta; ostatu mota guztietan izandako sarrerek % 40,7ko beherakada izan zuten eta ostatu-gauak, berriz, % 44,2 murriztu ziren. Atzerakada hori bereziki nabarmena izan zen atzerriko turismoan.\nUdazkenean kasuen goranzko joera erregistratu zen, bizkortu egin zen gaixotasunaren transmisioa eta metatutako intzidentzia-tasa, berriz, areagotu. Horren ondorioz, urriaren 25eko 926/2020 Errege Dekretua onetsi zen, SARS-CoV-2k eragindako infekzioen hedapena geldiarazteko alarma-egoera deklaratzen duena.\nBestalde, Euskadin birusa gero eta gehiago transmititzen ari zenez eta ospitaleko okupazioan eta zainketa intentsiboetako unitateetan asistentzia-inpaktua gero eta handiagoa izaki, Labiren Batzorde Teknikoak, Osasun Sailak, Osasuneko Lurraldearteko Kontseiluak eta Labiren Aholku Batzordeak ezinbestekotzat jo zuten birusaren transmisio-katea hausteko neurri gehiago hartzea; horrenbestez, Eusko Jaurlaritzak neurri murriztaile gehiago hartu behar izan zituen.\nLehendakariaren urriaren 26ko 36/2020 Dekretuak (zeinaren bidez osasun publikoko prebentzio-neurriak hartzen baitira alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapenari eusteko), batetik, murriztu egin zituen Euskal Autonomia Erkidegoko lurraldean pertsonen sarrera eta irteerak, eta, horretaz gainera, mugatu egin zituen pertsonen sarrera eta irteerak bizilekua finkatuta zuten udalerrietan. Neurri murriztaile horien ondoren, turismo-sektoreak okupazioko eta edukierako mugak izan zituen hotel, kanpin eta ostatu turistikoetako gune komunetan, azoka-esparruetan eta turismo aktiboko eta naturako jardueretan, bai eta aisialdi-zentro turistikoetan ere.\nHori horrela, Eustatek emaniko datuen arabera, 2020ko azaroan, establezimendu turistiko hartzaileen % 34 itxita egon dira (hotel-establezimenduak, landa-ostatuak eta apartamentu turistikoak). Halaber, erregistratutako gaualdiak eta sarrerak % 82,1 eta % 77,6 murriztu dira, hurrenez hurren, iazko aldi berarekin alderatuta.\nLehendakariaren abenduaren 22ko 47/2020 Dekretuak (zeinaren bidez aldatzen baita honako dekretu hau: 44/2020 Dekretua, abenduaren 10ekoa, lehendakariarena, zeinaren bidez prebentzio-neurri espezifikoak testu bakar batean bildu eta eguneratuko diren, alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko) eutsi egiten dio pertsonak Euskal Autonomia Erkidegora sartzeko eta irteteko murrizketari, baita mugikortasunean ezarritako beste hainbati ere.\nEusko Jaurlaritzaren lehentasuna COVID-19aren hedapena mugatzea eta pertsonen osasuna bada ere, Turismo, Merkataritza eta Kontsumo Sailak kontuan hartu behar ditu prebentzio-itxiera horrek EAEko turismo-sektorean dituen ondorioak eta eragina ere, ez baita ahaztu behar sektore hori jarduera-, enplegu- eta ongizate-iturria dela EAEko gizarte osoarentzat.\nHori dela eta, turismo-sektoreak barnean hartzen dituen kolektibo guztiei erantzuteko –askotariko enpresa-tipologiak batzen dituen aldetik–, laguntza-lerro berezi eta ezohiko bat diseinatu da EAEko jarduera ekonomikoaren sektore garrantzitsu horretako autonomoei eta enpresei zuzendua.\nIldo horretan, Euskadiko Turismo Sektoreari sostengua emateko 2021eko Laguntza Programak osatu egin nahi ditu erakunde batzuek eta besteek ere har ditzaketen neurri ekonomikoak, eta, hori hala den aldetik, bateragarriak dira haiekin guztiekin.\nHori horrela, likidezia eta kreditua bermatzeko, enplegua babesteko, zergen alorreko edo alokairura bideratutako neurrien eta ildo horretan garatzen diren beste hainbaten osagarri gisa, Turismo, Merkataritza eta Kontsumo Sailak beharrezkotzat jotzen du itzuli beharrik gabeko dirulaguntzen lerro bat ezartzea, EAEko turismo-sektorearen biziraupenean laguntzeko, jarduera mugatu izanaren berehalako ondorioen aurrean.\nLaguntza-programa hori premiazkoa denez, prozedurak arina izan behar du. Ezin da bestela izan gaur egungo egoeran, eta, era berean, aurreikusten den eskabide kopuru handia ahalik eta azkarrena izapidetzeko aukera eman behar du. Gainera, laguntzak kudeatzeko, komenigarritzat jo da gastu publikoaren kudeaketan eraginkortasun- eta efizientzia-printzipioak aplikatzea ahalbidetuko duten kontrol beharrezkoak errespetatzea.\nLaguntza horren oinarrizko helburua da jarduerari eta enpleguari eusten laguntzea, eta, hartara, osasun-krisiari erantzuteko neurrien ondorioz gertatu diren zuzeneko galera ekonomikoak apaltzea, bai establezimenduen titularrek izandakoak, bai, Euskadin egoitza izanik, turismo-lanbideetan diharduten pertsonek izandakoak.\nEra berean, Turismo, Merkataritza eta Kontsumo Sailak 2021ean turismo-sektoreari eusteko sustatuko dituen kanpainetan parte hartzeko betekizuna ezartzen da –hala nola bonu turistikoetan–.\nJarduera ekonomiko turistiko baten titularrak izango dira dirulaguntzen hartzaileak, bai norberaren konturako langileak edo autonomoak, bai EAEko sektore turistikoko enpresa txiki eta ertainak.\nEAEko turismo-sektorearen enpresa-egitura kontuan hartuta, lau tarte ezarri dira laguntza horiek kuantifikatzeko, langile autonomoen eta besteren konturako langileen kopuruaren aintzakotzat harturik, eta zenbateko finko bat esleitu da enpresa-dimentsio horren arabera, premisatzat harturik horiek direla erreferenteak berehalako finantzaketa-premietarako.\nLaguntza-programa honek badu behar adina aurrekontu-kreditu.\nHori horrela, eta Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen lehendakariaren Dekretuaren (irailaren 6ko 18/2020) 15. artikuluak, Jaurlaritzari buruzko Legearen (ekainaren 30eko 7/1981) 26. artikuluak eta Euskal Autonomia Erkidegoko Ogasun Nagusiaren Antolarauei buruzko Legearen testu bateginaren (azaroaren 11ko 1/1997 Legegintzako Dekretuaren bidez onartua) 51.2 artikuluak Turismo, Merkataritza eta Kontsumo Sailari ematen dizkioten eskumenak baliatuz,\n1.– Laguntzen agindu honen xedea da oinarriak ezartzea EAEko turismo-sektorea, norberaren konturako langileak edo autonomoak, mikroenpresak eta enpresa txiki eta ertainak babesteko eta zuzenean laguntza ekonomikoa emateko, guztia ere COVID-19aren hedapena geldiaraztera bideratuta hartutako neurrien inpaktua minimizatzeko eta jarduerari ahalik eta azkarrena berrekitea ahalbidetzeko.\n2.– Xede horrekin bat etorriz, laguntza-lerro honen helburua da Euskadiko turismo-sektoreko norberaren konturako langileen edo langile autonomoen, mikroenpresen eta enpresa txiki eta ertainen zuzeneko galera ekonomikoak apaltzea; izan ere, COVID-19aren pandemiak eragindako zailtasun-egoerak mugatu egin du haien guztien jarduna, COVID-19ak sorturiko krisi sanitarioa kudeatzeko harturiko neurrien ondorioz.\nDeialdi honetan araututako laguntzak finantzatzeko baliabide ekonomikoak 17.700.000 eurokoak dira guztira, eta 2021eko ekitaldiko ordainketa-kredituari dagozkio.\nEman beharreko laguntzen guztizko bolumenak ez du gaindituko zenbateko hori edo gehikuntza baten ondoriozkoa, baldin eta aurrekontuak aldatzen badira indarreko legeen arabera onartuta. Aldaketarik eginez gero, Euskal Herriko Agintaritzaren Aldizkarian argitaratuko da Turismo eta Merkataritzako sailburuordearen ebazpen baten bidez.\n1.– Agindu honetan jasotako laguntzak eskuratu ahal izango dituzte beren konturako langileek edo langile autonomoek, ondasun-erkidegoek, sozietate zibilek, nortasun juridikorik gabeko unitate ekonomiko edo ondare banandu bat osatzen duten pertsona fisiko edo juridikoen elkarteek, eta artikulu honetako 3. zenbakian zerrendatutako jardueren artean dauden EAEko turismo-sektoreko mikroenpresek eta enpresa txiki eta ertainek, betiere Euskal Autonomia Erkidegoan badago haien egoitza fiskala eta soziala, bai eta lantokia ere, eta haren jarduerak inpakturik pairatu badu COVID-19k eragindako krisi sanitarioa kudeatzeko alarma-egoera deklaratu izanaren ondotik hartutako neurriak direla eta.\n2.– Aurreko zenbakian adierazitako enpresek Batzordearen 2014ko ekainaren 17ko 651/2014 (EB) Erregelamenduaren I. eranskinean ezarritako baldintzak bete beharko dituzte. Erregelamendu horren bidez, egiaztatzen da laguntza-kategoria jakin batzuk bateragarriak direla barne-merkatuarekin, Tratatuaren 107. eta 108. artikuluak aplikatuta.\n3.– Artikulu honetan adierazitako entitateek jaso ahal izango dituzte laguntzak, baldin eta euren jarduera honako tipologia honetan sartzen bada:\nZehazki, erregulazio honen xede dira: Ekonomia Jardueren Sailkapen Nazionaleko (EJSN) «I» sekzioan bildutako jarduerak:\n• 551 EJSN TALDEA: Hotelak eta antzeko ostatuak.\n• 5510 EJSN MOTA: Hotelak eta antzeko ostatuak.\n• 552 EJSN TALDEA: Turismo-ostatuak eta egonaldi laburrerako beste ostatu batzuk.\n• 5520 EJSN MOTA: Turismo-ostatuak eta egonaldi laburrerako beste ostatu batzuk.\n• 553 EJSN TALDEA: Kanpinak eta karabanentzako aparkalekuak.\n• 5530 EJSN MOTA: Kanpinak eta karabanentzako aparkalekuak.\n• 5590 EJSN MOTA: Beste ostatu batzuk.\nAgindu honen ondorioetarako, Espainian edo nazioartean ezarritako hotel-sare edo -kate bati lotutako ostatu-establezimenduen kasuan, Euskal Autonomia Erkidegoan kokatutako establezimendu bakoitzeko langile kopurua hartuko da kontuan.\nb) Erabilera turistikoko etxebizitzen eta logelen titular juridikoak, agindu honetan aipatzen diren betetze-baldintza espezifikoen arabera, eta besteren konturako langile-taldea dutenak.\nEnpresa horiek alta emanda egon beharko dute jarduera ekonomiko gisa, EJSNko talde eta mota honetan:\nEra berean, legez eratuta eta Gizarte Segurantzaren sisteman inskribatuta egon beharko dute. Baldintza hori betetzen dela egiaztatzeko, nahitaezkoa izango da Gizarte Segurantzaren agiri hau atxikitzea: «Izena emateko eta CCC Esleipenerako dokumentuen kopia, enpresariarentzat».\nc) Bitartekaritzako turismo-enpresak. Turismoaren arloko aholkularitza-, bitartekaritza- eta antolaketa-zerbitzuak profesionaltasunez eta ohikotasunez ematen dituztenak dira, betiere jarduera garatzeko eskakizun formalak betez. Beren baliabide propioak erabil ditzakete jarduera horiek egiteko. Honako hauek hartzen dira bitartekaritzako turismo-enpresatzat: bidaia-agentziak; enpresa elkartuen turismo-eskaintzen merkaturatze komuna egitea helburu duten turismo-enpresen elkarteak; erreserben zentralak, bitartekari turistikoak eta bidaia-agentzia handizkariak.\nZehazki, atal honen xede dira Ekonomia Jardueren Sailkapen Nazionaleko (EJSN) «N» sekzioan bildutako jarduerak:\n• EJSN TALDEA 791: Bidaia-agentzien eta bidaia-agentzia handizkarien jarduerak.\n• EJSN MOTA 7911: Bidaia-agentzien jarduerak.\n• EJSN MOTA 7912: Bidaia-agentzia handizkarien jarduerak.\n• EJSN TALDEA 799: Beste erreserba-zerbitzu batzuk eta haiekin loturiko jarduerak.\n• EJSN MOTA 7990: Beste erreserba-zerbitzu batzuk eta haiekin loturiko jarduerak.\nd) Garraio turistikoko enpresak. Pertsonak lekualdatzeko azpiegitura eta ekipamendu-ondasunak edukita, nagusiki ibilbide turistikoak egiten dituzten enpresak Euskadi barruan interesekoak diren baliabide edota tokietan. Garraio turistikoko jarduera nagusitzat hartuko da erregulartasunez eskaintzen dena eta enpresa-jardueran negozio-bolumen handiena sortzen duena.\ne) Turismo aktiboko enpresak. Lehia-asmorik gabeko aisia-, kirol- eta abentura-jarduera turistikoak prezio baten truke modu jarraituan eta profesionalean eskaintzen dituztenak. Jarduerok egiteko, egiten diren lekuan bertan (airean, lur gainean edo uretan) naturak eskaintzen dituen baliabideak bakarrik erabiltzen dituzte, jarduerotan beti izaten da arriskua, eta beharrezkoa da neurri batean trebatuta egotea. Kanpoan geratzen dira kirol-federazioak, -klubak eta -elkarteak, nahiz eta halako jarduerak gauzatu.\nI. eranskinean jasotako turismo aktiboko jarduerei dagokienez, deialdi hau aplikatzeko interes turistikoko jardueren eskaintza zehazten duten puntuak hartuko dira kontuan. Ondorioz, interesdunek bi aukera izango dituzte: dela establezimendu edo lantoki zehatzei buruzko eskaerak egitea, Euskal Autonomia Erkidegoko turismo-sektoreari sostengua emateko 2021eko laguntza-programa arautzen duen Aginduan jasotako arau orokorrekin bat etorriz; dela zerbitzu horiek eskaini ohi dituzten puntu zehatzari buruzko eskaerak egitea. Puntu horiek bakarrak izango dira eta Euskal Autonomia Erkidegoan egon beharko dute; halaber, han bilduko dituzte beren jarduera turismo-zerbitzu horien eskaintzan garatzen duten langile guztiak, betiere ezarritako arau orokorrekin bat etorriz.\nf) Biltzarrak antolatzen dituzten enpresa profesionalak. Biltzarrak, azokak, konbentzioak eta antzeko ekitaldiak egiteko aholkularitza-, plangintza-, antolaketa-, zuzendaritza- eta kontrol-zerbitzuak eskaintzen dituzten enpresa espezializatuak, edo dena delako kongresuak profesionalki eskatzen duen zernahi beste jardueratan aritzen direnak; izan litezke zuzenean eginak edo hirugarren pertsonei edo elkarteei azpikontratatuak.\nZehazki, erregulazio honen xede dira Ekonomia Jardueren Sailkapen Nazionaleko «N» sekzioan bildutako jarduerak:\n• EJSN TALDEA 823: Batzarren eta erakustazoken antolaketa.\n• EJSN MOTA 8230: Batzarren eta erakustazoken antolaketa.\ng) Turismo-gidak. Jarduera eta zerbitzu turistikoen erabiltzaileentzat informazio- eta interpretazio-lana egiten duten pertsonak, Euskadiko interes kulturaleko ondasun eta gainerako baliabide turistikoen ondare historiko, natural eta gastronomikoarekin loturik. Zerbitzu horiek ohikotasunez, profesionaltasunez eta prezio bidez ematen dituzte, Euskal Autonomia Erkidegoko bi hizkuntza ofizialetan eta atzerriko beste edozein hizkuntzatan. Definizio horretan pertsona juridikoak ere sartzen dira.\nHorrezaz gainera, pertsona fisikoek ekonomia-jardueren gaineko zergaren (EJZ) epigrafe hauetan sartuta egon beharko dute.\nTALDEAK: 882 Turismo-gidak 883 Turismoko interprete-gidak.\n4.– Orobat, a), b) eta c) letretan aipatutako establezimendu eta enpresek 2021eko urtarrilaren 15a baino lehen egon beharko dute inskribatuta Euskadiko Turismo Enpresen eta Jardueren Erregistroan.\n5.– Nolanahi ere, kanpoan geratuko dira sozietate publikoak eta zuzenbide publikoko erakundeak, baita eta partaidetzako bestelako erakundeak ere, baldin eta administrazio publikoek edo haien mendeko erakundeek badute gehiengo partaidetza haien kapitalean edo gobernu-organoetan.\n6.– Pertsona edo erakunde eskatzaileak jarduera ekonomikoen gaineko zergan alta emanda egon beharko du 2021eko urtarrilaren 15a baino lehen.\n7.– Ondasun-erkidegoen edo sozietate zibilen kasuan, haietan parte hartzen duten pertsona fisiko edo juridiko pribatu guztiak joko dira onuraduntzat, eta guztiek bete beharko dituzte agindu honetan ezarritako betekizun eta eskakizunak. Nolanahi ere, elkartearen ordezkari bat izendatu beharko da, zeinak behar adina ahalorde izango baititu onuradun gisa elkarteari dagozkion betebeharrak betetzeko. Baldin eta Dirulaguntzei buruzko Lege Orokoarren (azaroaren 17ko 38/2003) 39. eta 65. artikuluetan aurreikusitako preskripzio-epea igaro baino lehen desegiten bada elkartea, itzuli egin beharko du emandako dirulaguntza.\n8.– Pertsona eta erakunde onuradunek eskakizun hauek bete beharko dituzte 2021eko urtarrilaren 15ean:\n9.– Aurreko zenbakiko a) eta b) letretan jasotako betekizunak nahitaez gorde beharko dira, gutxienez, laguntza eskatzeko epea amaitu eta hurrengo egunetik aurrerako lau hilabeteetan. Era berean, erakunde onuradunak EJZn alta emanda egon beharko du, gutxienez aldi horretan.\nTurismo eta Ostalaritza Zuzendaritzak egiaztatuko du mantendu egiten dela onuradunen jarduera.\n10.– Turismo eta Merkataritza Sailburuordetzako Turismo eta Ostalaritza Zuzendaritzak automatikoki egiaztatuko du betetzen direla artikulu honetako 6., 7., 8. eta 9. zenbakietan ezarritako baldintzak, datu-bitartekaritzarako plataformei edo horretarako gaitutako beste sistema elektroniko batzuei kontsulta eginez. Hala ere, pertsona edo erakunde eskatzaileak berariaz egin ahal izango dio aurka egiaztapen horri, eta, kasu horretan, aurreko zenbakietan identifikatutako egiaztagiriak aurkeztu beharko ditu.\nHalaber, Turismo eta Merkataritza Sailburuordetzako Turismo eta Ostalaritza Zuzendaritzak automatikoki egiaztatuko du eskatzaileak egunean dituela zerga-betebeharrak eta Gizarte Segurantzarekikoak, emateko eta ordaintzeko ebazpena eman aurretik. Hala ere, eskatzaileak berariaz egin ahal izango dio uko egiaztapen horri, eta, kasu horretan, eskakizuna hori betetzen duela egiaztatzen duten ziurtagiri eguneratuak aurkeztu beharko ditu bere kabuz.\n11.– Aurreko zenbakietan aurreikusitako eskakizunez gainera, pertsona eta erakunde onuradunek eskakizun hauek bete beharko dituzte:\nd) Ez egotea Dirulaguntzei buruzko Lege Orokorraren (azaroaren 17ko 38/2003) 13. artikuluaren 2. eta 3. zenbakietan aurreikusitako gainerako egoeren eraginpean, dirulaguntzen onuradun izateko eskakizunei dagokienez.\n4. artikulua.– Dirulaguntzaren zenbatekoa.\n2.– Pertsona edo erakunde onuradunari eman beharreko laguntzaren zenbatekoa ezartzeko, eskabideari dagokion establezimenduan edo lantokian 2021eko urtarrilaren 15ean alta emanda zeuden langileen kopurua hartuko da aintzakotzat, turismo aktiboko enpresen kasuan izan ezik, horiek 2019ko batez besteko langile kopurua hartuko baitute kontuan, ondoren zehazten den moduan:\n1.– Eskabideak aurkezteko epea agindu hau Euskal Herriko Agintaritzaren Aldizkarian argitaratu eta hurrengo egunean hasiko da, goizeko bederatzietan, eta 15 egun baliodun geroago amaituko da.\n2.– Eskabide bat aurkeztuko da enpresa bakoitzeko; nolanahi ere, enpresa batek hainbat lantoki izan ditzake laguntza hauek eskatzeko, eta bakoitzak bere eskaera aurkeztu beharko du.\n3.– Erakunde eskatzaileek eskabidea eta xede horretarako aurreikusitako gainerako inprimakiak bete beharko dituzte; besteak beste:\na) Eskatzaileari buruzko datuak, langile autonomoa, mikroenpresa, enpresa txikia edo ertaina, edo nortasun juridikorik gabeko taldea den zehaztuta; kasu horretan, kide bakoitzaren datu pertsonalak banakatu beharko dira. Datuen artean, berariaz adierazi beharko da laguntza eskatzen den establezimenduaren kokapena eta izena, eta zehaztu beharko da ekonomia-jardueren gaineko zergaren zer epigrafetan dagoen alta emanda establezimendu hori.\nb) Betetzen dituela erakunde onuradun izateko deialdi honetan ezarritako eskakizunak.\nc) Pertsona edo erakundea ez dagoela Dirulaguntzei buruzko Lege Orokorraren (azaroaren 17ko 38/2003) 13. artikuluaren 2. eta 3. zenbakietan aurreikusitako gainerako egoeren eraginpean, dirulaguntzen onuradun izateko eskakizunei dagokienez.\nd) Betetzen dituela beharrezko diren baldintzak mikroenpresa edo enpresa txiki edo ertain gisa hartzeko:\n1) 250 langile baino gutxiago izatea, eta deialdi honen aurreko ekitaldiko abenduaren 31n gehienez 50 milioi euroko negozio-bolumena edukitzea, edo urteko balantzea gehienez 43 milioi eurokoa izatea.\n2) 250 langile edo gehiago dituen eta 50 milioi euro baino gehiagoko negozio-bolumena duen enpresa batek ez duela kapitalaren % 25eko edo gehiagoko partaidetzarik.\ne) 2019ko batez besteko plantillari buruzko datuak, turismo aktiboko enpresen kasuan; gainerako onuradunen kasuan, berriz, 2021eko urtarrilaren 15ean zuten langile talde osoari buruzko datuak; kasu guztietan, kontuan hartu beharko dira autonomoak bezala soldatapekoak ere, eta banakatu egin beharko dituzte gizonak eta emakumeak; halaber, adierazi beharko da laguntza eskatzen duen establezimendu edo zentro bakoitzeko langile bakoitzaren Gizarte Segurantzako zenbakia.\nf) Laguntzaren xede den lantokia edo establezimendua EAEn egotea edo, hala badagokio, jarduera EAEn garatzen duela, eta orobat martxan zegoela 2021eko urtarrilaren 15a baino lehen.\ng) Ez dela sozietate publiko bat edo zuzenbide publikoko erakunde bat, ez eta partaidetzako erakundea ere, baldin eta administrazio publikoek edo haien mendeko erakundeek badute gehiengo partaidetza haien kapitalean edo gobernu-organoetan.\nh) Ez duela dirulaguntza edo laguntza publikoak jasotzea eragozten dion epai irmo bidezko zehapen administratibo edo penalik, ez eta laguntzak jasotzeko gaitasuna kentzen dion legezko debekurik ere.\ni) Ez daukala inolako itzultze- edo zehatze-prozedurarik abian, ez Euskal Autonomia Erkidegoko Administrazio Orokorrak izaera berarekin emandako dirulaguntzen inguruan, ez haren erakunde autonomoek emaniko dirulaguntzekin loturik.\nj) Ez izatea debekurik dirulaguntza eta laguntza publikoak jasotzeko, Emakumeen eta Gizonen Berdintasunerako Legearen (otsailaren 18ko 4/2005) 24.2 artikuluak dioenari jarraikiz.\nk) Konpromisoa hartzen duela Turismo, Merkataritza eta Kontsumo Sailak 2021ean turismo-sektoreari eusteko sustatuko dituen kanpainetan parte hartzeko –hala nola bonu turistikoetan–.\nTurismo eta Merkataritza Sailburuordetzako Turismo eta Ostalaritza Zuzendaritzak automatikoki egiaztatu ahal izango du f) atalean jasotakoa, datu-bitartekaritzako plataformei edo horretarako gaitutako beste sistema elektroniko batzuei kontsulta eginez. Hala ere, pertsona edo erakunde eskatzaileak berariaz egin ahal izango dio aurka egiaztapen horri, eta, kasu horretan, bere kabuz aurkeztu beharko ditu egiaztapena egiteko behar diren egiaztapenak.\nHori horrela, egiaztatu egingo da e) letran jasotakoa: turismo aktiboko enpresen kasuan, Gizarte Segurantzaren Diruzaintza Nagusiak 2019. urteari buruz egindako Alta-egoeran dauden langileen batez besteko plantillaren txostenaren bidez; gainerako eskatzaileen kasuan, berriz, Kotizazio-kontuaren kode baten lan-bizitzari buruzko txostena aurkeztuta, 2021eko urtarrilaren 15ean kontrataturiko langile taldea egiaztatzeko.\n3.2.– Eskatzaileak EAEn dituen lantoki bakoitzarentzat izango dira aipaturiko laguntzak, bitartekaritza-enpresen kasuan izan ezik, zerbitzu turistikoen eskaintza arrunta badute irekita eta enplegatuak izanez gero haietan lanean. Lantoki bakoitzari atxikitako langile kopurua elementu erabakigarria izango da eman beharreko laguntza zenbatesterakoan.\nI. eranskinean adierazitako jardueren kasuan, baldin eta egiaztatzen bada ez dituztela establezimendu edo lantoki horiek, eskakizun horren ordez langile kopurua egiaztatzen duen dokumentazioa aurkeztu ahal izango da, eta, hala, eutsi egingo zaio laguntzak kalkulatzeko modu orokorrari.\n3.3.– Administrazioak laguntzak ordaindu ahal izateko, erakunde eskatzaileak alta emanda egon beharko du Ekonomia eta Ogasun Sailaren Kontrol Ekonomikoko Bulegoaren Hirugarrenen Erregistroan, edo dagozkion banku-datuak aldatu beharko ditu bertan. Horretarako, dagokion aukeraren arabera, aurrez aurre edo telematikoki egin ahal izango du, hemen zehazten diren argibideei jarraikiz: https://www.euskadi.eus/hirugarrenaren-datuen-aldaketa/web01-tramite/eu/\n4.– Bitarteko elektronikoz egingo dira agindu honetan jasotako eskabide, errekerimendu, jakinarazpen eta gainerako kudeaketak. Eskabidea eskuratzeko eta betetzeko, Euskal Autonomia Erkidegoko Administrazio Publikoaren egoitza elektronikora jo beharko da: http://www.euskadi.eus/servicios/111060. Hirugarrenen altaren edo aldaketaren kasuan, artikulu honetako 3.2 zenbakian agertzen den helbidea baliatu beharko da.\nEgoitza elektronikoan egongo dira eskuragarri kanal elektronikoaren bidez izapidetzeko zehaztapenak eta eskabide-eredua. Laguntzari buruzko informazio gehiago eskuratzeko: www.euskadi.eus/servicios/1110601\nEskabidearekin batera, erakunde eskatzailea ordezkatzeko legezko gaitasuna duen pertsonaren edo erakundearen sinadura elektroniko aitortuaz gainera, harekin batera aurkeztu beharreko agiri guztiak eta Administrazioak urriaren 1eko 39/2015 Legean xedatutakoaren arabera eska ditzakeenak ere aurkeztu beharko dira.\nOrdezkaritza beste pertsona bati eman ahal izango zaio, haren izenean jardun dezan bitarteko elektronikoen bidez agindu honi buruzko prozedura guztietan. Horretarako, honako hauek erabiliko dira:\n– Ordezkarien Erregistro Elektronikoa, Euskal Autonomia Erkidegoko Administrazio Publikoaren Egoitza Elektronikoan kokatua (https://www.euskadi.eus/ordezkariak/), edo\n– «Borondatezko legezko ordezkaritza egilesteko inprimaki normalizatua» (https://www.euskadi.eus/eusko-jaurlaritza/-/eskabidea/borondatezko-legezko-ordezkaritza-egilestea-inprimaki-normaldua/), behar bezala formalizatuta, zeina eskabidearekin batera aurkeztu beharko baita. Pertsona juridikoek, gainera, erantsi beharko dute ordezkaritza-ahalordearen kopia, edo legezko beste edozein dokumentu, ahalorde-emailea erakunde ordezkaritza-emailearen legezko ordezkari gisa legitimatzen duena.\n5.– Laguntza jasotzeko eskabidea nahi den hizkuntza ofizialean aurkeztu ahal izango da, eskatutako dokumentazioarekin batera. Halaber, erakunde eskatzaileak hautatutako hizkuntza erabiliko da laguntza-eskabidearen ondoriozko jarduketetan eta prozedura osoan, Euskararen erabilera normalizatzeko Oinarrizko Legean (azaroaren 24ko 10/1982) ezarritakoaren arabera.\n1.– Eskabidea ez bada osorik bete, edo harekin batera ez bada aurkeztu 3.3.b) artikuluan eta 5. artikuluan adierazitako nahitaezko dokumentazioa, erakunde eskatzaileari eskatuko zaio zuzen dezala akatsa edo aurkez ditzala nahitaezko agiriak 10 egun balioduneko epean, eta ohartaraziko zaio hori egin ezean eskaeran atzera egin duela ulertuko dela; horretarako, dagokion ebazpena emango da, Administrazio Publikoen Administrazio Prozedura Erkidearen Legearen 68. artikuluan xedatutakoarekin bat etorriz.\n3.– Jakinarazpen-sistemak aukera emango du egiaztatzeko noiz eta zein ordutan jarri den eskuragarri jakinarazitako egintzaren edukia. Jasota baldin badago interesdunaren eskura jarri dela, eta hamar egun natural igarotzen badira interesduna edukira sartu gabe, ulertuko da uko egin zaiola jakinarazpenari eta, prozedurari jarraituz, egintzat joko da izapidea, salbu eta ofizioz edo hartzaileak eskatuta egiaztatzen bada teknikoki edo materialki ezinezkoa izan dela jakinarazpenera sartzea.\n1.– Dirulaguntzen eskabideei erantzungo zaie, baldin eta zuzenketa eskatu behar ez bada, aurkezpenaren eguna eta ordua erreferentziatzat hartuta. Zuzenketa egin behar bada, eskabidea osatzeko behar den dokumentazioa aurkeztu den eguna eta ordua hartuko dira erreferentziatzat, eta, kasu guztietan ere, deialdirako kreditu erabilgarriaren mugara arte eta eskuragarri dagoen kredituaren arabera.\n2.– Onuradun izateko eskatzen diren eskakizunak betetzen direla kontuan hartuta emango dira, eta ez da beharrezkoa izango eskabideen arteko alderaketarik egitea, ezta eskabideen arteko lehentasun-hurrenkera ezartzea ere.\n3.– Bigarren artikuluan ezarritako aurrekontu-zuzkidura agortzen bada, utzi egingo zaio laguntza berriak emateari, eta ezetsi egingo dira ebazteke dauden eskabideak. Hori horrela, ebazpena eman duen organoak kreditua agortu dela jakinaraziko du, Euskal Herriko Agintaritzaren Aldizkarian argitaratuko den ebazpen baten bidez.\n4.– Turismo eta Ostalaritza Zuzendaritzako langileei dagokie aurkeztutako eskabideak aztertzea eta ebaluatzea. Eskabide horiek egoki ulertu eta ebaluatzeko, beharrezkotzat jotzen duten dokumentazio edota informazio osagarria eskatu ahal izango dute edozein unetan.\nPertsona eta erakunde onuradunen betebehar izango dira azaroaren 11ko 1/1997 Legegintzako Dekretuak onartutako Euskadiko Ogasun Nagusiaren Antolarauei buruzko Legearen testu bateginaren 50.2 artikuluan eta Dirulaguntzei buruzko Lege Orokorraren (azaroaren 17ko 38/2003) 14.1, 18.3 eta 46. artikuluetan jasotakoak, eta, bereziki, honako hauek:\na) Jardueran alta emanda egotea, eta 3.3 artikuluan adierazitako kolektibo onuradunetako baten barruan egotea, gutxienez lau hilabetez, eskabideak aurkezteko epea amaitu eta hurrengo egunetik zenbatzen hasita.\nb) Finantzatutako jardueran gutxienez lau hilabetez aritzea jarraian, eskabideak aurkezteko epea amaitu eta hurrengo egunetik zenbatzen hasita.\nd) Kontrol Ekonomikoko Bulegoari eta Herri Kontuen Euskal Epaitegiari bete beharreko funtzioei buruzko informazioa ematea, deialdi honen kontura jasotako dirulaguntzei dagokienez.\ne) Emakumeen eta Gizonen Berdintasunerako Legean (otsailaren 18ko 4/2005) eta Emakumeen eta Gizonen Berdintasun eragingarrirako Lege Organikoan (martxoaren 22ko 3/2007) xedatutakoa betetzea, eta bere gain hartzea 4/2005 Legeak Administrazioaren laguntzak kontratatzen, adosten edo jasotzen dituzten erakundeei ezartzen dizkien betebeharrak.\nDirulaguntza emateko kontuan hartutako baldintzak aldatzen badira, emandako dirulaguntza ere aldatu egingo da, betiere deialdi honetan dirulaguntzen onuradun izateko ezarritako gutxieneko eskakizunak betetzen badira. Baldintzak aldatzearen ondorioz dirulaguntza osoa edo zati bat itzuli behar bada, itzultzeko prozedurari ekingo zaio. Horretarako, Turismo eta Ostalaritza Zuzendaritzak dagokion aldaketa-ebazpena emango du, emandako dirulaguntzen zenbatekoak doitzeko.\n12. artikulua.– Beste laguntza batzuekiko bateragarritasuna.\n3.– Agindu honetan ezarritako laguntzak, egungo COVID-19aren testuinguruan, ekonomia babestera bideratutako estatu-mailako laguntza-neurriei buruzko Aldi Baterako Esparruaren mende daude; hau da, 2020ko martxoaren 19koa (2020/c 91 i/01) eta haren aldaketak, (c (2020) 2215, 2020ko apirilaren 3koa, c (2020) 3156, 2020ko maiatzaren 8koa, c (2020) 4509, 2020ko ekainaren 29koa) eta C (2020) 7127, 2020ko urriaren 13koa. Aldi Baterako Esparru horrek estatu kideei araubideak ezartzeko eta enpresei laguntzak emateko aitortzen dizkien ahalmenen barruan ematen dira laguntzok, presako likidezia-premiei aurre egite aldera.\n1.– Enpresa onuraduna Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 53. artikuluan edo Dirulaguntzei buruzko Legearen (azaroaren 17ko 38/2003) 37. artikuluan aurreikusitako egoeraren batean badago, Turismo eta Ostalaritza Zuzendaritzako titularrak, ez-betetzeari buruzko espedientea egin ondoren –non erakunde interesdunari entzungo zaion– adieraziko du, ebazpen bidez, erabat edo zati batean galdu duela dirulaguntza eskuratzeko eskubidea, eta, hala badagokio, aginduko du Euskal Autonomia Erkidegoko Diruzaintza Nagusiari itzul diezazkiola jasotako zenbatekoak, osorik edo zati batean, gauzapen-mailarekiko proportzioan, bai eta berandutze-interesak ere, hala baitiote Euskal Herriko Ogasun Nagusiaren Antolarauei buruzko Legearen Testu Bategina onartzen duen Legegintza Dekretuak (azaroaren 11ko 1/1997) eta abenduaren 17ko 698/1991 Dekretuak, eta, diru-itzulketa partzialari dagokionez, 38/2003 Legeak, 37. artikuluan zehazten duenaren arabera, eta, itzulketa partzialaren kasuan, 38/2003 Legearen aipaturiko 37. artikuluan ezarritakoaren arabera. Zenbateko horiek diru-sarrera publikotzat joko dira, legezko ondorioei dagokienez.\n2.– Ez-betetzearen espediente hori eskaera http://www.euskadi.eus/nirekarpeta egoitza elektronikoaren bidez izapidetuko da, interesdunak legitimoki beste bat eskatzen duenean izan ezik. Izapidetze elektronikoaren kasuan, egoitza elektroniko honen bidez egingo da: https://www.euskadi.eus/nirekarpeta/\nEskatzaileen datu pertsonalak «Turismo-arloko laguntzak eta dirulaguntzak» izeneko tratamendu-jardueran sartu eta tratatuko dira. Datu pertsonalen tratamendua honako hauetan ezarritakoaren arabera egingo da: 3/2018 Lege Organikoa, abenduaren 5ekoa, Datu Pertsonalak Babesteari eta Eskubide Digitalak Bermatzeari buruzkoa; 2016/679 (EB) Erregelamendua, Europako Parlamentuarena eta Kontseiluarena, 2016ko apirilaren 27koa, Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa.\nDirulaguntzei buruzko Lege Orokorrean (azaroaren 17ko 38/2003) jasotako oinarrizko araudian eta hura garatzen duen erregelamenduan (uztailaren 21eko 887/2006 Errege Dekretuaren bidez onetsia) aurreikusitako dirulaguntzen araubide juridikoa aplikatu behar zaio laguntza-programa honi. Horrek ez du galaraziko hauetan xedatutakoa: Euskal Autonomia Erkidegoko Ogasun Nagusiaren Antolarauei buruzko Legearen testu bateginaren VI. tituluan eta VII. tituluko III. kapituluan (azaroaren 11ko 1/1997 Legegintzako Dekretuaren bidez onartua) eta Euskal Autonomia Erkidegoko Aurrekontu Orokorren kontura ematen diren dirulaguntzen bermeei eta itzulketei buruzko araubide orokorra arautzen duen eta kudeaketan parte hartzen duten erakunde laguntzaileen betekizunak, araubidea eta betebeharrak ezartzen dituen abenduaren 17ko 698/1991 Dekretuan.\nAgindu honek amaiera ematen dio administrazio-bideari, eta, beronen aurka, berraztertzeko errekurtsoa aurkez dakioke Turismo, Merkataritza eta Kontsumoko sailburuari hilabeteko epean, edo, zuzenean, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.\nLAGUNTZEN AGINDU HONEN ONDOREETARAKO TURISMO AKTIBOTZAT HARTZEN DIREN JARDUERAK\n1.– URETAKO JARDUERAK\n• Bela arina: nabigazio mota honetan, haizeak oihal-gainazal baten gainean sortzen duen eragina propultsio-indar gisa aprobetxatzen da; kabinarik gabeko eta eskifaiarena baino pisu txikiagoa duten ontziak erabiltzen dira.\n• Gurutzaldi-bela: nabigazio mota honetan, haizeak oihal-gainazal baten gainean sortzen duen eragina propultsio-indar gisa aprobetxatzen da, eta eskifaiarena baino pisu handiagoa duten ontziak erabiltzen dira; ontziok gaua igarotzeko kabina izaten dute.\n2) Windsurfa: belaren eta surfaren arteko hibridoa. Helburua da uraren azaleraren gainean irrist egitea ontzi arin baten gainean. Ontzia ohol batez eta haizearen indarra jasotzen duen bela batez osatzen da.\n3) Surfa: kirol honen helburua olatuen gainean irristatzea da, diseinu hidrodinamikoko ohol baten gainean zutik jarrita.\n4) Ibilbideak motordun itsasontzietan: itsasontzietan ibilbideak egitea, ibaietan edo kostaldean zehar.\n5) Piraguismoa: modalitateak:\n• Kayaka: piragua mota bat da; goiko aldea itxita dauka, eta pilotua sartzeko tarte bat baino ez du. Pilotuak bi pala asimetriko dituen arraun batekin gidatzen du kayaka.\n• Kanoa: ontzi txiki eta arina; nabigatzaileak pala bakarreko arrauna erabiltzen du aurrera joateko.\n• Arraunketa eta traineruak: ontzi batek uraren gainean hartzen duen propultsioa arraunlari baten edo batzuen indar muskularraren bidez. Arraunlari bakoitzak arraun bat edo bi erabiliko ditu, bigarren mailako palanka sinple gisa, eta aitzinamenduaren norabideari bizkarra emanda eseriko dira, gidatuko dituen lemazainarekin edo gabe.\n6) Raftinga: emari handiko ibaietatik jaistea, hainbat pertsonarentzako ahalmena duten baltsa pneumatikoen barruan, eta arraunez propultsatuta. Ontzia zuzentzeko, tripulatzaile guztien arraunek koordinatuta ekin behar dute.\n7) Bodyboarda: uretatik irrist egitea, apar gogorrezko ohol baten gainean ahuspez etzanda, eta hegatsen laguntzaz.\n8) Wakeboarda edo uretako eskia: uraren gainazalean irrist egitea ohol edo eski baten gainean tente jarrita eta motordun ontzi batek herrestan eramanda.\n9) Hidropedalak: jarduera hau pedalen bidez mugitzen diren hegalez propultsatutako ontzi txiki batean egiten da.\n10) Donutskia: helburua da erroskilla pneumatiko erraldoi baten gainera igo eta motordun ontzi batek atoian eramaten uztea.\n11) Kite surfa: helburua da uraren gainazalean desplazatzea ohol baten gainean zutik jarrita; erabiltzailea parapente txiki edo kometa antzeko bati lotzen zaio, eta hori haizearen indarrak bultzatzen du.\n12) Ski Busa: helburua da uraren gainazalean hainbat tripulatzaile irristatzea ontzi flotagarri batean eserita, beste ontzi motordun batek herrestan eramanda.\n13) Busboba: ur lasterreko ibai batetik flotagailu zilindriko handi baten gainean jaisteko jarduera. Flotagailua jaurtigai handi baten modukoa da; beste bi flotagailu txikiago ditu albo banatan itsatsita, oinak jartzeko.\n14) Arraun-surfa: jarduera honetan arraun bat erabiltzen da uretan zehar desplazatzeko, surf-ohol baten gainean zutik iraunez.\n15) Pala-surfa/stand up paddlea/paddle surfa: uretan zehar surf-ohol baten gainean desplazatzea pala baten laguntzarekin.\n16) Zetazeoak begiztatzea: baleak eta beste zetazeo batzuk haien habitat naturalean behatzea.\n17) Urpekaritza, urpeko jarduerak, eskafandra-urpekaritza eta snorkela (arnas hodi bidezko urpekaritza): ingurune hiperbarikoan zehar desplazatzea jolaseko edo dibertimendurako helburuarekin.\n18) Urpekaritza-bataioa: urpekaritza-bataioa urpekaritzako hastapena eta lehen esperientzia da.\n19) Ur-motorretako ibilbideak eta/edo txangoak: ur irekietan edo barrukoetan uretako motorrekin egiten den jarduera, indarrean dagoen araudiak baimentzen duen lekuetan eta segurtasun-arau zorrotzen arabera (seinaleztapena, etab.).\n20) Ibaiko eskia: ur bizietatik jaistea eski berezi batzuekin eskia eginez eta pala bikoitzeko arraun baten laguntzaz.\n21) Coasteeringa: itsaslabarrak itsasondotik behatzea eta zeharkatzea, oinez, igeri eginez, salto eginez, katuka igoz, katuka jaitsiz, etab., taldearen mailaren eta itsasoaren egoeraren arabera egokiena den progresio-metodoa erabiliz.\n2.– AIREKO JARDUERAK\n1) Paradescendinga: kometa batekin (parapentearen antzekoa) desplazatzea; motordun ontzi baten trakzioaren bidez altxatzen da eta horrek airean mantentzen du.\n2) Globo aerostatikoa: globo bat erabiliz egiten den hegaldi-modalitatea.\n3) Delta-hegala: airean zehar desplazatzeko jarduera da, ezaugarri jakin batzuk dituen hegal bat (delta-hegala) erabiltzen da, eta aireratzeko, mendi-magaletatik abiatzen da.\n4) Parapentea: airean zehar desplazatzeko jarduera da, ezaugarri jakin batzuk dituen jausgailua erabiltzen da, eta, aireratzeko, mendi-magaletatik abiatzen da.\n5) Motorrik gabeko hegaldia: aireko progresio-jarduera, ezaugarri jakin batzuetako aireontzi (belaontzi) bat erabiltzen da, motorrik gabea, eta baliabide mekanikoak erabiltzen ditu aireratzeko.\n7) Ultra-arineko hegaldia: aireko progresio-jarduera; ezaugarri jakin batzuetako aireontzi motordun bat erabiltzen du.\n8) Parakaidismoa: helburua da hegaldatu den hegazkin, helikoptero, globo edo abioneta batetik jaurtitzea eta lurrera arte jaistea, jausgailu batekin jaitsiera balaztatuz eta zuzenduz.\n9) Puentinga: zubi, garabi, aerostato, helikoptero, eraikin edo beste egitura mota batetik nork bere burua jaurtitzea hainbat soka dinamikoren bidez loturik; horrela, jauzilaria airean esekita geratzen da.\n10) Elastikoekin jauzi egitea (Benji edo Bungee): leku altu batetik nork bere burua jaurtitzea, goma elastiko batekin lotuta; horrela, jauzilaria hainbat aldiz igo eta jaisten da, eta azkenik, jauzilaria airean esekita geratzen da.\n11) Hegaldi motorduna: aireko txango edo ibilbide bat, motordun abioneta bat erabiliz.\n3.– MENDIKO ETA ESKALADAKO JARDUERAK, OINEZKO BIDEAK ETA AMILDEGI JAITSIERAK\n1) Mendizaletasuna: mendian zehar oinez desplazatzeko jarduera; helburua mendietara igotzea da, eta eskalada, alpinismo edo eskiko teknikak eta materialak erabil daitezke, segun eta zer dagokion.\n2) Arroila-jaitsiera: jarduera honetan ura duten edo urik ez duten sakanak igotzen edo jaisten dira, mendizaletasunean, eskaladan eta espeleologian erabiltzen diren jaisteko teknikak erabiliz.\n3) Izotzetako eskalada: jarduera honen helburua harkaitzezko, elurrezko edo izotzezko hormak dituzten mendietan gora joatea da, izotzetan eskalatzeko teknika eta material bereizgarriak erabiliz.\n4) Harkaitzean eta rokodromoan eskalada egitea: jarduera honen helburua horma naturaletan eta artifizialetan gora joatea da, harkaitzean eskalatzeko teknika eta material bereizgarriak erabiliz.\n5) Mendi-ibilaldiak: espazio naturaletan zehar oinez desplazatzeko jarduera; helburua da seinaleztatutako edo seinaleztatu gabeko bide eta bidezidorrak zeharkatzea.\n6) Zeharkaldia edo trekkinga: hainbat egun irauten duen txangoa; eremu menditsuak edo landa-eremuak zeharkatzen dira, eta gaua hainbat tokitan igarotzen.\n7) Via ferratak: via ferratak ibilbide bertikalak dira, eta hainbat materialez daude hornituta, hala nola iltzeak, grapak, heldulekuak, eskubandak, kateak, zubi zintzilikariak eta tirolinak, eta, horiei esker, segurtasunez igo daiteke sarbide zaileko eremuetara.\n8) Espeleologia: jarduera honetan lur azpiko barrunbeak esploratzen eta zeharkatzen dira, barrunbe horiei dagozkien oztopoak saihestuz, eta espeleologiako teknika eta material bereizgarriak erabiliz.\n9) Zeharkaldia: ibilbide luzeko eta ertaineko espedizioa mendiko eskualdeetan barrena; ibilbide horietan aterpeetan edo kanpalekuetan lo egiten da.\n10) Ibilketa nordikoa.\n11) Orientazio-jarduerak: modalitateak:\n• Orientazio-lasterketa: mendian eta beste leku batzuetan egiten diren oinezko lasterketak; haietan, parte-hartzaile bakoitzak ezarri diren kontrol-puntu batzuetatik igaro behar du, iparrorratz bat eta mapa bat soilik erabiliz.\n• Orientazio-jarduera: orientazio-lasterketaren jolas-egokitzapena.\n12) Alpinismoa: kirol-modalitate honetan lur-eremu menditsuak zeharkatzen dira, eskalada-tekniken, ingurunean bizirauteko tekniken eta orientazioaren bidez.\n13) Coasteringa: kirol-modalitate honetan, ibilbide bat egiten da kostaldean zehar, honako hauek konbinatuz: mendi-ibilaldiak, altuera-jauziak uretara, lurreko leizeen esplorazioa, urpekaritza, zeharkaldiko eskalada, rappela eta soka-zubia, besteak beste.\n14) Slacklinea: modalitate honetan, nylonezko edo poliesterrezko zinta lau baten gainean oinez egiten da, zinta hori bi puntu finkora lotuz eta tenkatuz.\n15) Rappela: eskalada-teknika bat da, eta helburua da soka batekin gainazal bertikal edo okertuetatik jaistea.\n16) Tirolina/Tirolesa/Dosela/Canopya: sistema honen bidez, amildegi baten bi punturen arteko ibilbidea gurutzatu daiteke, puntu horiek lotzen dituen soka baten edo polea bidez.\n17) Zubi tibetarra: ibai bat, arroila bat edo igarobide bertikalak zeharkatzeko egitura tradizional bat da. Elkarri lotutako hiru sokaz osatzen da: bi paraleloak, bi eskuetarako, eta behean beste bat, oinetarako.\n18) Tximu-zubia: ibai bat, arroila bat edo igarobide bertikalak zeharkatzeko egitura tradizional bat da. Bi soka paralelorekin osatzen da: goikoa eskuetarako eta behekoa oinetarako.\n19) Elurretako mendi-ibilaldia: ibiltaria, oinetakoei erraketa berezi batzuk finkatu ondoren (elur-erraketak), lurra hondoratu gabe ibiliko da gainazal izoztuen gainean.\n20) Biziraupena: kirol-jarduera honetan hainbat diziplinatako teknika (orientazioa, eskalada, etab.) eta inguruneko teknika (botanika, meteorologia) bateratzen dira, naturan moldatu ahal izateko, naturaren baliabideak ezagutzeko eta aprobetxatzeko, eta arriskuak saihesteko.\n4.– BIZIKLETA- ETA HIPIKA-JARDUERAK\n1) Zaldi-txangoak eta -ibilaldiak, aldez aurretik zehaztutako ibilbide bati jarraituz.\n2) Mendiko bizikleta (Mountain Bike): progresio-txirrindularitzako espezialitate bat da; naturaguneak zeharkatzen dira, mendiko txirrindularitzako teknika eta makina bereizgarriak erabiliz.\n3) Zikloturismoa: egun bateko edo gehiagoko ibilbideak edo bidaiak egiten dira, bizikletaz, errepidez edo bideak zeharkatuz.\n5.– JARDUERAK IBILGAILU MOTORDUNEKIN\n1) Quadak: jarduera hau zirkuitu itxietan edo baimendutako ibilbideetan egiten da ibilgailu bereziekin; hau da, lau gurpileko lur orotako eta gehienez ere bi eserlekuko ibilgailua (motozikletaren aldaera bat da).\n2) Lur orotako ibilgailu motorduna edo 4x4: jarduera honetan ibilbideak egiten dira zirkuitu itxietan edo baimendutako ibilbideetan lur orotako ibilgailuekin.\n3) Buggieak: hondarrerako lur orotako ibilgailu arina.\n4) Ziklo-kros, triala, enduroa.\n5) Kartinga: automobilismo-diziplina bat da; kartodromo izeneko zirkuituen gainean praktikatzen da kart izeneko ibilgailuekin: 600 eta 1700 metro bitarteko luzera eta 8 eta 15 metro arteko zabalera izaten dute.\n6) Segwaya: garraiorako ibilgailu arin giroskopiko, elektriko eta bi gurpilekoa; bi gurpilak albo banatan kokatzen dira, eta ordenagailuz kontrolatutako auto-balantza du.\n6.– BESTE JARDUERA BATZUK\n1) Jarduera anitzeko zirkuitua: hainbat jarduera konbinatzen dira hainbat tokitan, hala nola zubi esekiak, tirolinak, eskubandak, zubi tibetarrak, etab.\n2) Arku-tiroa: jarduera honetan geziak jaurtitzen dira arku baten laguntzarekin, eta helburua da puntu edo leku finko batean jotzea; naturagune batean garatzen da.\n3) Paintballa eta antzekoak: jarduera hau aire zabalean egiten da; bi taldek pintura-bolekin borrokatzen dute helburu bat lortzeko.\n• Paintballa (tiro egitea pintura-bolarekin).\n• Airsofta (tiro egitea plastikozko bolarekin).\n4) Herri-kirolak eta pilota: jarduera hauen bidez, euskal kultura eta euskal tradizioak –herri-kirolak eta euskal pilota– ezagutu daitezke. Erakusketa-jarduera bat izan daiteke, non turistek parte hartzen baitute, edo, bestela, parte hartzeko jarduera bat izan daiteke, zeinean taldeak beren artean lehiatzen baitira pilota-joko edo herri-kirol formatuan, taldearen arabera.\n5) Ginkanak: team building jarduerak. Batez ere talde baten sentimendua indartzeko, marka bat bultzatzeko edo pizgarri baten moduan erabiltzen diren jarduerak. Taldeen arteko lehiaketak izaten dira eta hainbat motatako probak egiten dira: oreka, indarra, asmamena, koordinazioa, talde-lana, etab.


Abuztuan hiru bandera jokatuko dira Pasaiako badian - Oarsoaldeko Hitza : Oarsoaldeko Hitza\nAbuztuan hiru bandera jokatuko dira Pasaiako badian\nEmakumeen Pasaiako VII.bandera, Gizonezkoen XXXIV.a eta KAE1 mailakoa izango dira abuztuan Pasaian jokatuko diren banderak. Lehena Emakumena izango da.\nBatelerak, Pasaiako banderarekin. Argazkia: I. Begiristain (Koxtape-Sanjuanen Facebook-etik hartua).\nZapigarren aldiz, Emakumeen Pasaiako Bandera jokatuko da Pasaiako uretan. Abuztuaren 4an izango da, 17:30ean. Hau bukatzean, KAE1.mailakoen txanda izango da. 18:00etan hasiko dela iragarri dute. Estropada hau, bi jornadatan burutuko da: aipatutakoa izango da lehena eta igandean 12:00etan egingo da bigarrena. Bi estropadetan lortutako emaitzen baturak emango die garaipena.\nGizonezkoen XXXIV.bandera Pasaian jokatuko da baita ere. Hau, ordea, abuztuaren 12an izango da, igandea, 12:00etan hasita.


91 preso gaixo - Guaixe.eus\n91 preso gaixo\nEtxerat 2017-11-24 08:06 Iritzia Sakana\nBehin eta berriz salatu dugu Etxerat Elkartetik gaixo diren euskal preso politikoen kopurua esponentzialki igotzen ari dela denboraren poderioz. Guztira 91 preso ditugu nolabaiteko gaitza dutenak; horietatik 13k (duela zortzi urte baino bost gehiago) gaixotasun larriak dituzte; antzeko baldintzetan beste 8k ez dute nahi beren identitatea jendeak ezagutzea.\nEzin ditugu ahaztu presoen familia eta adiskideen inguru hurbilenean sakabanaketa politikak eragiten dituen ondorioak. Horregatik gaur publikoki salatu nahi dugu, bereziki krudela delako, Castello I espetxean bere etxetik 550 kilometrora aurkitzen den Jesus Mari Altable preso iruindarraren kasua. Parkinsonak jota dagoen eta 92 urte dituen bere amari bisita egiteko eskariari uko egin diote. Ezin dugu onartu Castello I espetxeko zuzendaritzak eta Espetxe Instituzioaren zuzendaritzak Txuma Altableri bere senideen bisitak debekatu izana.\nKasu honetan gainera, bere senideengandik gertu egoteko espetxe aldaketa eskatu dezake Jesus Mari Altablek, horretarako baldintzak betetzen dira kasu honetan espainiar Auzitegi Nazionalaren fiskaltzak egindako txostenaren arabera. Horrekin batera Espetxe Zaintzako epailearen jarrera gogor salatu nahi dugu, Jesus Mari Altableren eskaeraren kontra behin eta berriz prozedura atzeratzen ibili delako.\nEuropako Parlamentuak duela gutxi onartutako Bergeron txostena aipatu beharra dago kasu honen harira. Kartzela baldintzak eta ereduak aztertzen dituen txostena 474 aldeko bozka izan zituen eta 109 kontra eta urruntze politikak presoaren senideentzat zigor erantsia suposatzen duela dio. Horregatik euskal presoen kontrako salbuespeneko neurriak bertan behera uztea proposatzen du.\nBisitak egiteko eta haien senideekiko lotura bermatzeko eskubideak ukatu egiten zaie inposatutako baldintzak ezin dituztelako gainditu. Horregatik Etxerat Elkartetik, sistematikoki urratuak izaten ari diren eskubideak errespetatzea exijitzen dugu eta kasu honetan, salbuespeneko espetxe politikaren arduradunei Jesus Mari Altable bere familiarekin egotea eskatzen dugu.


Apartamentu turistiko berriak ireki dituzte Sahatsaga kalean | El Diario Vasco\nCosta UrolaApartamentu turistiko berriak ireki dituzte Sahatsaga kalean\nApartamentu turistiko berriak ireki dituzte Sahatsaga kalean\nAhizpak. Oihana eta Ainhoa Iribar sarreraren aurrean.\nOihana eta Ainhoa Iribarrek hiru apartamentu zabaldu dituzte 6. zenbakian\nJUAN MARI ZUBIAURRE GETARIA. Domingo, 8 julio 2018, 00:17\nOstiral honetatik aurrera Getarian apartamentu turistiko berriak zabaldu dira. Oihana eta Ainhoa Iribar dira proiektu berri honen atzean dauden emakumeak.\nSahatsaga kaleko 6. zenbakian, behealdean, hiru apartamentu ireki dituzte. Bidaiari eta familiei zuzendutako eskaintza berri bat da, hauetariko bi apartamentu 4 pertsonen-tzat prestatuak daude eta hirugarrenak sei jaso ditzake. Gainera azken hau mugikortasun gutxi duten pertsonentzat egokitua dago.\nApartamentu bakoitza erabat hornituta dago, logela, sukaldea, bainu gela, telebista, berogailua eta doako wifiarekin. Iribar ahizpak diotenez, «bizitzea, ametsak betetzen joatea da gure ustetan eta ibilbide honetan egingo dugun lorpena da Getaria Apartamentuak. Hasieran ezinezkotzat jotzen diren ideia horietatik jaiotako proiektua».\nGetaria Apartamentuak urte osoan zabalik egongo da eta dagoeneko sareko plataforma guztietan aurki daiteke. Euren weborri propioa ere antolatzen ari dira eta laster zabalduko dute. Bi apartamentu txikienak 25 m2 dituzte eta handienak berriz 40 m2.\nOihana eta Ainhoak gainera bisitariari Getariako bizitza azaldu nahi die, bereziki itsasoari lotutakoa eta horren barruan herriko altxor handienetakoa den antxua. Horretarako Maisor Getariako artisau kontserbak, familiako enpresak, toki berezia izango du zalantzarik gabe. Maisor, Kantauri itsasoko antxoa-kontserbak egiten espezializatutako enpresa da, euren esanetan «produktuaren kalitatea lortzea dugu xede, antxoa-xerra garbiak, zapore eta ehundura berdingabekoak, baina betiere gure tradizioa oinarri hartuta».\nMugikor bat azaldu da\nHuawei markako mugikor bat azaldu da Getariako kaleetan. Galdu duenak ondorengo telefono zenbakira dei dezake mobila berreskuratzeko, 647841549.\nLa comunidad de las Carmelitas Descalzas alcanza la decena\nEn marcha el nuevo servicio de autobús urbano Asisko Urmenetaren 'Eusklabo Alaiak' komiki liburuaren aurkezpena ostegunean


Zaitun, Ane Irazabalen podcast-a ezagutzen duzu?\nPosted on 2019-10-08 2019-11-08 Author MintzanetCategories Albisteak, Bost minutu euskarazTags Ane Irazabal, artikulua, bide, ei, euskara hobetzen, itzultzaile neuronala, omen, podcast, zaitunLeave a comment\n· Emakume hori Baionan omen/ei dago. [norbaiti entzundakoa]\n· Emakume hori Baionan bide dago. [gure kabuz diogu]\n· omen, ei: entzun dudanez, esaten dutenez…\n· bide: dirudienez, itxura denez…\n(…) Baina Atenasera noan bakoitzean, badago izugarri hunkitzen nauen errealitate ez hain ezkutua. Panepestimio plazan, unibertsitatearen aurreko enparantza nagusian, Alexis Tsiprasek bere lehen garaipena ospatu zuen 2015ean. Metro geltoki nagusiaren inguruan, sartu-irten etengabean ari dira ikasleak. Eraikineko ateak turistez gainezka daude. Bideokamerarekin irudi batzuk hartu eta, bat-batean, izkina bati erreparatu diot. Hainbat gazte ilara egiten daude. Kamiseta igo, sabeleko haragia tolestu eta bertan sartzen dute xiringa.\nErritu bat dirudi. Isil-isilik, bakoitzaren txanda noiz iritsiko den itxaroten ari dira denak. Alde batetik bestera dabiltzan herritarrek ez diete jaramonik ere egiten. Ez dakit nor dagoen narkotizatuago, droga injektatu duen gaztea edo aurrean daukan gorbatadun enpresaria. Une batean, halere, jonki batek aurrera begiratu eta nire begiradarekin topo egin du. Begi galduak dira, gorri samarrak. Handituta daude. Ez dakit zer pensatu duen, baina hari begira geratu naiz burua berriz ere jeitsi duen arte.\nGazteen ilararen aurrean, xiringez beteriko beste ilara paraleloa sortu da. 2008an eztanda egin zuen krisiaren aurretik kokaina dibertitzeko kontsumitzen zuten pertsona asko, agian? Azken urteak hain izan dira suntsitzaileak, “austeritatearen droga” ere asmatu dela. Sisa du izena eta pobreen kokaina ere deitzen diote askok. Funtsean, metanfetamina da eta gramo batek 2 euro balio du. Krisiaren gogortasuna, drogen kontsumoaren gorakada eta etxegabeen kopuru handia oso erlazionatuta daudela ikusteko ez da estatistikarik behar. Etorri Atenasera.\nAne Irazabalen podcasta.\nSarean daukagu euskara<>gaztelania itzultzaile neuronala.\nOraingoz, beta bertsioa da eta jendeak probatzea nahi genuke. Horren ostean, bertsio gehiago etorriko dira, bertsio egonkorra utzi arte.\nOrain jarritako itzultzailea TESTU OROKORRAK itzultzeko da. Aurrerago, laster, testu administratiboak itzultzeko itzultzaile neuronala jarriko da eta erabilera mugatua izango du.\nKontuan izan behar dugu makina batek egindako itzulpena BETI gainbegiratu behar dela eta zuzendu behar dela. Laguntza-tresna da eta laguntza-tresna moduan erabili behar dugu. Beste hizkuntzetako itzultzaileren bat erabili duenak badaki nola erabili horrelako tresna bat. Orain arte egondako sistemekiko aldea da neuronalek, itxuraz, testu koherenteak eta irakurtzeko errazak ematen dituztela. Baina, KONTUZ, batzuetan akatsak egiten dituzte, edo testu-zatiak jan edo jatorrizkoan ez dagoen zerbait asmatu egiten dute. Beraz, arretaz gainbegiratu behar da makinak egindako itzulpena, are gehiago post-edizioa eta argitalpena egingo bada. Ah, oso inportantea: jatorrizko testua ONDO idatzita egon behar da. Horren ezean, ezinezkoa izango da makinak itzulpena ondo egitea.


Enplegu Anezkek lan-merkaturatzea bideratzen laguntzen diete Gipuzkoako gazteei — Debegesa - Debabarreneko Garapen Ekonomikorako Elkartea\nHemen zaude: Hasiera › Albisteak › Enplegu Anezkek lan-merkaturatzea bideratzen laguntzen diete Gipuzkoako gazteei\nDebabarreneko eta Oarsoaldeako Enplegu Anezkak apirilaren 18an hasi ziren martxan, Santa Maria la Real fundazioak, Telefonica fundazioak eta Gipuzkoako Foru Aldundiak sustatuta, gazteen langabeziari aurre egiteko estrategia berri gisa. Ekimenak Debegesa eta Oarsoaldea garapen agentzien lankidetza eta Europako Gizarte Funtsaren kofinantziazioa du.\nHiru hilabeteren ostean, bi anezketan parte hartzen ari diren gazteak Eibarren elkartu dira, taldean lan eginez lantzen ari diren lan bilaketa berriaren inguruan esperientziak elkarbanatzeko. Prozesuaren baitan, lana bilatzeko tresna berriak ezagutu eta euren trebetasunak indartu dituzte, enpresen beharretara, sortzen diren lan-profil berrietara eta langileen hautaketa-proba berrietara egokitzeko.\nOndoren, azaldu dute bi taldeek enpresa baten antzera funtzionatzen dutela eta departamentuka antolatzen direla. “Bakoitzak bere funtzioa dauka, baina denak daude elkarkonektatuta, parte-hartzaileek taldean lan egin dezaten modu errealean eta lan-bilaketa antolatua, koordinatua eta eraginkorragoa egiteko. Honela, enplegagarritasunaren mapa egiten ari dira, enpesak arakatuz eta bertara deituz, bisitak eta bitartelaritza prozesuak hitzartzeko”, azaldu dute teknikariek.\nDenbora honetan, 18 parte-hartzailek lana aurkitu dute sektore ezberdinetan: administrazioa, merkataritza, ostalaritza, produkzioa, hezkuntza edota eraikuntzan, besteak beste. “Kopurua behin-behinekoa da, hazten joango baita datozen asteetan, taldeek enpresekin duten harremana indartzen joan ahala, bitartekaritza prozesuak hitzartu ahala” esan du Soraya de las Siasek.\nTelefonica fundazioko Enplegagarritasun Programetako arduradun Matias Figueroak gogorarazi du bi anezka hauek Santa Maria la Real fundazioak eta Telefonica fundazioak estatu osoan martxan jarriko dituzten 145 anezken artean daudela, Europako Gizarte Funtsaren kofinantzazioarekin.\n“2014an eta 2015ean martxan jarritako anezken esperientziak erakutsi du proiektu honek langabeziaren arazoari eraginkortasunez erantzuten diola, laneratze emaitzek, %60tik gora, langabezia bezalako arazo latz baten aurka lan egitera animatzen gaituzte. Anezkak artikulazioaren adibide dira, non erakunde publiko eta pribatu ezberdinak elkartzen diren helburu bakar batekin, enplegagarritasuna hobetzea eta kontratazio aukera errealak sustatzea”.\nElkarrizketa EtaKitto: Iñigo Rodriguez eta Amaia Trokaola, Debabarreneko Enplegu Anezkako kideak.\nGipuzkoako Enplegu Anezken arteko topaketa


Gulliverren bidaiak: munduko literaturaren klasikoa | Egungo Literatura\nJoan Ortiz | | fantasia, Literaturaren historia, novela\nGulliverren bidaiak prosako satira bat da, Jonathan Swift irlandarrak idatzitako lanik aipagarriena. 1726ko urrian argitaratu zen eta ordutik izandako ospeak munduko literaturaren klasiko bihurtzera eraman du. Egileak testua "bidaia-istorioei" iseka egiteko sortu zuen, ohiturei, metodo politikoei eta gizakien izaerari buruzko kritika sendoak gehituz.\nLa eleberri da fantasiaz betea umore eta irudimen ukituekin, hori dela eta, askok haurren lana dela uste dute. Protagonista istorio honen da Lemuel Gulliver, zenbait egoerengatik bidaiara joatea erabakitzen duen medikua. Zure bidaietan zehar abentura handiak biziko dituzu eta lau zibilizazio berezi ezagutuko dituzu, guztiak zuretik oso desberdinak.\n1 Gulliver-en bidaien laburpena (1726)\n1.2 Lehen bidaia\n1.4 Hirugarren bidaia\n1.5 Laugarren bidaia\n2 Egilearen errepaso biografikoa\n2.1 Ikasketak eta lehen lanak\n2.2 Literatur lasterketa\n2.2.1 Jonathan Swift-en lanak\n-Ren laburpena Gulliverren bidaiak (1726)\nGulliverren bidaiak ...\nEleberri satirikoa da eta bertan zirujau baten lau bidaiak kontatzen dira, errutinaz nekatuta zeudenak hainbat itsas abenturari ekitea erabaki zuen. Lan hau literaturaren klasikoa da eta behin baino gehiagotan egokitu da, bai zinemarako, bai telebistarako, bai irratirako, bai antzerkietarako. Era berean, egile ezberdinek istorioaren segizioak egin dituzte, Lemuel Gulliver ospetsuaren bidaia berriekin.\nLemuel Gulliver medikua da zirujau ezkondua seme-alabekin, Nottinghamshiriko jatorria. Berak biziko dituen lau bidaia egingo ditu sinestezina e abentura interesgarriak. Horietako bakoitzean irla desberdin batean amaituko duzu, eta bertan lau zibilizazio jakin topatuko dituzu. Horiek Ingalaterrara itzultzen zaren bakoitzean eta zure bizitzako guztia zalantzan jartzea eragingo dizute.\nMaiatzean 1699, Gulliver bere lehen bidaiari ekingo dio, horretarako da igo Antilopera. Ekaitz gogor baten ondoren, itsasontzia hondoratu eta Lemuelek igeri egin behar du etengabe lur sendoa bilatu arte. Ur nahasietan barrena nabigatu ondoren, itsasertzera iristea lortuko du, eta bertan lo geratuko da egindako esfortzu izugarria dela eta. Protagonista pertsona txiki-txikiz lotuta eta inguratuta esnatzen da: Liliputeko biztanleak.\nHurrengo eguna, Gulliverrek uharteko enperadorearekin topo egiten du, harekin sinpatizatzen baita eta konfiantza irabazi. Erraza da egokitzea; azkar ikasi hizkuntza eta ohitura berriak. Medikuak enperadorea hain gustukoa izan zuen askatzea erabakitzen du, baina almirantea (norekin ez zen harritu) dena saboteatu, beraz, erraldoiaren emantzipazioa baldintza jakin batzuen menpe egongo da eta horrek ez lioke etxera itzultzen utziko.\nDenbora pasa ahala, gerra pizten da liliputiarren eta Blefuscu erresumaren artean. —Biztanle ñimiñoekin ere bai. Bere tamaina handiaren kaltetan, Gulliverrek etsaiaren flota harrapatzen du, ohorezko titulua lortuz. Blefuscu Liliputeko kolonia bihurtzeari uko egin ondoren, Lemuelek alde batetik bestera egingo du salto, ihes egin eta Ingalaterrara itzultzeko bere tamainako itsasontzi bat berreskuratu arte.\nFamiliara itzuli eta bi hilabetera, Gulliverrek bidaia berri bati ekitea erabakitzen du, oraingoan Abenturan. Berriro ere, ekaitz batek itsasontzia bere bidea galdu eta Brobdingnag uhartean geldituta gelditzen da. Han mundu guztiak pertsona erraldoi bat behatzen du, tripulazioak izututa ihes egiten duena, Lemuel zelai batera korrika egiten duen bitartean.\nHan egotea, 22 metroko altuerako nekazariak Gulliver harrapatzen du zirkuko erakargarri gisa erakusteko. Erreginarengana eramateko erabakia hartzen du eta honek berehala maskota gisa berarekin egoteko eskatzen du. Jauregian egonik, Lemuelek arrisku ugari jasango ditu bere tamaina txikia dela eta. Egoera izugarri bati esker, itsasora iristea lortuko du, gero ingeles flota batek salbatzeko.\nHilabeteak geroago - familiako arazo batzuek bultzatuta-, Gulliverrek berriro bidaiatzea erabaki du. Oraingoan, itsasontzia piratek erasotzen dute eta ihes egitean lurralde ezezagun batean amaituko da. Lemuelek lurraldea zeharkatzen du, bat-batean itzal handi batek estaltzen duenean zerura begira dagoenean, aurkitu gainetik uharte flotatzaile bat. Laguntza eskatu ondoren, zenbait gizonek soka bat bota eta igotzea lortzen dute.\nUharte misteriotsu honi: Laputa deitzen zitzaion, komunitate honetan dena musikaren eta matematikaren bidez kudeatzen da. Laster Gulliver nekatu egiten da komunitate bitxi honekin eta lurrera itzultzeko eskatu du., non Balnibarbi bisitatzen duen egun batzuetan. Azkenean Ingalaterrara itzultzea erabakiko du, Glubbdubdrib-etik igaroz mago bat bisitatu aurretik, struldbrugs izeneko izaki hilezkorrak ezagutzeaz gain.\nGulliverrek Ingalaterran geratzea erabaki zuen eta ez zuen berriro bidaiatuko. Aspertutako denboraren ondoren, itsasora itzultzea erabaki zuen, oraingoan itsasontziko kapitain gisa. Bela egin eta gutxira, Tripulazioaren artean matxinada batek Lemuel uharte batean geldiarazi zuen. Bertan bi zibilizazio desberdin ezagutuko ditu: Yahoos eta Houyhnhnms, azken hauek dira lurralde hau zuzentzen dutenak.\nYahoak basatian bizi diren gizakiak dira, beti zikinak eta, gainera, ez fidagarriak. Bere aldetik, houyhnhnmak zaldiak hizketan ari dira, oso adimentsua eta arrazoi absolutuan oinarrituta jarduten duena. Gulliver ezin hobeto konbinatzen da zibilizazio horrekin, eta egunero giza arrazarekiko zaletasuna areagotzen da; nahiz eta, azkenean - bere borondatearen aurka - Ingalaterrara itzuli.\nEgilearen errepaso biografikoa\nAzaroak 30, asteazkena 1667, Dublin hiria (Irlanda) ren jaiotza ikusi zuen haur bat bezala bataiatua Jonathan Swift. Gurasoak Abigail Erick eta Jonathan Swift ziren, biak etorkin ingelesak. Jaio baino pixka bat lehenago, bere aita zendu zen, eta bere ama Ingalaterrara itzultzera bultzatu zuen. Baina alde egin aurretik, emakumeak alde egin zuen heziketa Jonathanek arduraduna osaba Godwin-en eskutik.\nIkasketak eta lehen lanak\nOsabari esker ikasi zuen, bere lehen urteak pobrezia larrian bizi izan zituenetik. Kilkenny eskolan ikasi zuen eta Dublingo Trinity College-n lizentziatua lortu zuen.. 1688an bere amarekin Ingalaterrara itzuli zen, han, hari esker lortu zuen Sir William Temple idazle eta politikari ingelesaren idazkari lan egitea, urruneko senidea eta Godwin osabaren laguna ere bazen.\nBaronet tenplurako hasiberri gisa zituen eginkizunak betez, Unibertsitateko ikasketak jarraitu zituen eta 1694an apaiz anglikano izendatu zuten. Juniorra izateaz eta mailaz igotzeaz nekatuta, Irlandara itzultzea erabaki zuen Kilroot parrokia bereganatzeko. 1696an, Moor Parkera itzuli zen - Templek konbentzituta - bere memoriak eta gutunak argitaratu aurretik argitaratu aurretik.\nSwift-ek Sir Temple-rekin lan egin zuen 1699an hil zen arte. Urte horietan esperientzia handia lortu zuen ingurune politiko, erlijioso eta literarioan hiriko pertsonaia garrantzitsu eta eragin handikoa izatera eraman zuen. Era berean, garai hartan bere lehen lana idatzi zuen, Liburu zaharren eta modernoen arteko borroka, geroago 1704an argitaratu zena.\nOndoren, bere lehen testuaren aurkezpena, urte berean idazlan satirikoan hasi zen bere bigarren liburuaren bidez: Bainuontziaren historia (1704). Egunkarian erredaktore nagusi gisa aritu zen Aztertzaile, non artikulu batzuk argitaratu zituen Tory gobernuaren alde, eta horietatik aholkulari izan zen 1710 eta 1714 bitartean.\n1726an anonimoki aurkeztu zuen bere maisulana izango zena: Gulliverren bidaiak. Horrek munduko erakusle satiriko garrantzitsuenetako bat izatera eraman zuen. Ipuin filosofiko honen bidez, Swift-ek bidaia liburuen parodia egin zuen garai hartako ezaguna, zeinetan bere hainbat lan ezaugarritzen zituen estilo misantropikoa nabarmentzen baitu.\nJonathan Swift-en lanak\nLiburu zaharren eta modernoen arteko borroka (hamaika)\nBarrikaren istorioa (1713)\nGulliverren Bidaiak (1726)\nProposamen xumea (1729)\n1738tik aurrera Swift gaixotasun misteriotsua izaten hasi zen, ustez neurologikoa dela uste da. 1742rako, begi tumore batek ezinezkoa zuen irakurtzea. Bere heriotza sumatu zuenean, zera esan zuen: "Mundu honekin hausteko unea iritsi zait: amorruz hilko naiz, arratoi pozoitua bere zuloan bezala".\nJonathan Swift 19eko urriaren 1745an hil zen eta aberastasun gehiena behartsuen esku utzi zuen. Bere aztarnak Dublingo San Patrick katedralean daude.\nArtikuluaren bide osoa: Egungo Literatura » generoak » novela » Gulliverren bidaiak


Gipuzkoan buru-gaixotasunak dituzten pertsonak ezgaitzeko prozesuak erabakiko dituen epaitegi espezializatu bat sortzeko eskatu du Hurkoak | Hurkoa\nGipuzkoan buru-gaixotasunak dituzten pertsonak ezgaitzeko prozesuak erabakiko dituen epaitegi espezializatu bat sortzeko eskatu du Hurkoak\nEzgaitzeen, tutoretzen eta borondatezkoak ez diren barneratze-kasuen prozesuak luzatu egiten direla ohartarazi du Hurkoak, eta irizpideak ez direla beti berdinak izaten. Lehen-auzialdiko Donostiako 6. epaitegia gainerako gai zibiletatik libratzearen alde ageri da Fundazioa.\nGipuzkoan tramitatzen diren ezgaitasuneko, tutoretzako eta borondatezkoak ez diren barneratze-kasuetako prozesuak baloratuko dituen epaitegi espezializatu bat sortzeko eskatzen du Hurkoa Fundazioak; izan ere, gero eta gehiago dira buru-gaixotasunak dituzten pertsonak, ezgaitze-prozesuak azkar aztertu beharrekoak izaten dira, auzitegien sententziek pertsonen unean uneko egoerara egokitu behar dute, eta, gaur egun, kasuen jarraipena nahiko urria da.Fundazioak uste du egoerari aurre egiteko beste aukera egoki bat dela izaera horretakoak ez diren gainerako gai zibiletatik libratzea lehen-auzialdiko Donostiako 6. epaitegia, gai horretan espezializatutako epaitegi bakarra.\nAhulezia-, mendekotasun- edo babesgabetasun-egoeran dauden adineko pertsonen eta/edo buru-gaixotasunak dituzten pertsonen arretarako, babeserako eta tutoretzarako erakundea da Hurkoa Fundazioa, eta, 1990. urtetik hona, zailtasun horiek dituzten 1.500 pertsonari baino gehiagori lagundu die, eta, gaur egun, 214 tutoretza ditu bere gain.Fundazioak gero eta pertsona gehiago ari da laguntzen azken urteetan, eta joera hori nabarmenagoa da buru-gaixotasunak dituzten pertsonen kasuan.\nBuru-gaixotasunak dituzten pertsonen kolektiboa, maiz ahantzia den arren, askotariko pertsonez osatzen da eta bere osaera aldatu egiten da; beraz, etengabe baloratu, berrikusi eta doitu behar dira kolektibo horrekiko hartzen diren zaintza-neurriak eta egiten diren esku-hartzeak.Hori jakinda, Hurkoaren ustez funtsezkoa da auzitegien sententziak behar bezala egokitzea pertsona bakoitzaren egoerara. Alde horretatik, lan handia egin du egoera horretan dauden pertsonak eta haien gaitasunak, zailtasunak eta inguruneak baloratzen.\nGaur egungo egoeraren zailtasunak\nUrte hauetan guztietan hainbat zailtasun ikusi ditu Hurkoak buru-gaixotasunak dituzten pertsonen ezgaitasun-prozesuak tramitatu eta tutoretza-karguak betetzeko garaian, eta, horien artean, azpimarratzekoa da epaitegiek irizpide desberdinak erabiltzen dituztela arauak aplikatzeko. Horren ondorioz, alde handiak ikusten dira pertsonekin egiten diren interbentzioetan, eta, sarritan, epaitegien sententziak ez dira bat etortzen pertsonaren benetako egoerarekin. Horrez gainera, epaitegi batzuek oso jarraipen txikia egiten diote tutoretza-karguei eta tutore izendatuak izan direnek egiten duten lanari.\nGai horretan espezializatutako epaitegi bakarra dago gaur egun Gipuzkoan, lehen-auzialdiko Donostiako 6. epaitegia.Gainerako barruti judizialetan, lehen-auzialdiko epaitegiek erabakitzen dituzte ezgaitasuneko eta tutoretzako prozedurak, prozeduren banaketa arruntaren arabera.\nDonostiako barruti judizialean bildutako esperientziak adierazten digu epaitegi espezializatuko langileek asko dakitela gaiari buruz eta sentikortasunez tratatzen dituztela gai horiek; hala ere, ez dugu lehen-auzialdiko gainerako epaitegietako langileen inplikazioa zalantzan jarri nahi.Epaitegi espezializatuak ematen dituen sententziek bete egiten dute Ezintasunak dituzten pertsonen eskubideei buruzko Hitzarmenaren 12. artikuluko 4. paragrafoak adierazten duena —New Yorken egin zen hitzarmena, 2006ko abenduaren 13an*—.\nGaur egun, lehen-auzialdiko Donostiako 6. epaitegiak, ezgaitasuneko, tutoretzako eta borondatezkoak ez diren barneratzeak erabakitzeko prozedurez gain, gai zibilen banaketaren arabera dagozkion beste prozedura asko aztertzen ditu, eta azken horiek bere lan-kargaren %90 osatzen dute.Lan-bolumen handi horren ondorioz, prozedurak izugarri luzatzen dira denboran, eta horrek kalte handia dakarkie ustez ezgaiak diren eta ezgaitasun-prozedura abian duten pertsonei, presazko eta berehalako neurriak hartu behar izaten baitira haien bizi-egoerari eta egoera ekonomikoari erantzuteko.Alde horretatik, Hurkoak egiaztatu du ezgaitasun-prozedurek urtebetetik gora behar izaten dutela erabakitzeko, nahiz eta, orain gutxi arte, zazpi eta zortzi hilabete behar izaten ziren, batez beste.\nHorrez gainera, kontuan izan behar da Gipuzkoan psikiatria-unitateetan sartzen diren pertsona ia guztiak Donostia Ospitalera eramaten dituztela, lehen arretako unitatea duelako. Unitate horretatik akutuen unitatera eramaten dituzte egonaldia egin eta kasuak baloratzeko, eta, gerora, egonaldi ertainak edo luzeak egitera bideratzen dituzte, beste ospitale batzuetara. Horren ondorioz, lehen-auzialdiko Donostiako 6. epaitegiak tramitatzen ditu borondatezkoak ez diren barneratze ia guztiak. Prozedura Zibileko Legearen 763. artikuluak agintzen duen moduan, barneratze edo ospitaleratze horiek egiteko, hasierako baimen judizial bat behar da, kasuaren jarraipena egin behar da gerora, eta pertsona artatzen duten medikuek txostenak egin behar dituzte, barneratze-neurriarekin jarraitu behar den ala ez erabakitzeko.\nEgoera hori ikusita, Hurkoak uste du lehen-auzialdiko Donostiako 6. epaitegiak azkarrago erabakiko dituela prozedurak, eta ondorioz, hobeto zaindu eta bermatuko dituela ustez ezgaiak diren pertsonen eskubideak (horrela, gainera, bete egingo du ezintasunak dituzten pertsonen eskubideei buruzko Hitzarmenaren 12. artikulua), baldin eta gai zibilen banaketa arruntetik libratzen badute, eta haren egiteko bakarra ezgaitasuneko, tutoretzako eta borondatezkoak ez diren barneratzeak ebazteko prozedurak aztertzea eta erabakitzea bada.\nBeste aukera bat da, baldin eta egokia dela uste bada, epaitegi bakar bat sortzea probintzia osorako, Gipuzkoan ematen diren ezgaitasuneko, tutoretzako eta borondatezkoak ez diren barneratze-kasuetako prozedurak aztertzeko, edo gai horretan espezializatutako epaitegi bana sortzea barruti judizial guztietan.\n* Ezintasunak dituzten pertsonen eskubideei buruzko Hitzarmenaren 12. artikuluko 4. paragrafoa —New Yorken idatzia, 2006ko abenduaren 13an—:\n“Hitzarmeneko partaide diren Estatuek bermatu egingo dute gaitasun juridikoaren erabilerari buruzko neurriek bere baitan izango dituztela abusurik ez gertatzeko babes egoki eta eraginkorrak, giza eskubideen alorreko nazioarteko zuzenbidea betez. Babes horiek bermatu egin behar dute gaitasun juridikoaren erabilerari buruzko neurriek aintzat hartuko dituztela pertsonen eskubideak, borondatea eta lehentasunak, bermatu egin behar dute ez dela interes-gatazkarik edo bidegabeko eraginik izango, neurriak proportzionalak izango direla eta pertsonaren egoerari egokituko zaizkiola, eperik ahalik eta laburrenean aplikatuko direla, eta agintari edo organo judizial gaitu, independente eta inpartzial batek aldiro aztertuko dituela neurri horiek. Neurriek pertsonaren eskubide eta interesengan duten eragin-mailarekiko proportzionalak izango dira babes horiek.


OINARRIZKO MUSIKA IRAKASKUNTZAK\nEduki pedagogikoa gure irakasle taldeak programatu, aztertu eta probatu du.\nUnitate bakoitzean sartutako zifra desberdinak lantzen dira. Modu progresiboan konbinazio posible guztiak aurkezten dira. Horretarako gorputz-perkusioa, lateralitatea eta polirritmoan oinarritutako ariketak erabiltzen dira, beti ere ikaslearentzat entzumen-erreferentziarekin, eta gure ikasleengan barne-pultsio-sentsazioa ezartzeko baliabide gisa funtzionatzen duten hainbat musika-oinarriekin. .\nIkasleak entzundako erritmo desberdinak identifikatu eta idatzi behar ditu plataformako modulu interaktiboan. Honen bidez unitate bakoitzean landutako figura erritmikoen kokapen mental perfektuaren asmoa dugu.\nPlataformak ausaz garatzen ditu irakasleak zehaztutako konbinazio erritmikoak, egindako lana osatzen dutenak eta inprobisazioak ahalbidetzen dituztenak, banaka zein taldean.\nIkastaro bakoitzeko hogei unitateetan banatutako bloke txikitan egituratuta dago.\nUnitate bakoitzean bideo argigarri eta dinamiko bat dago, aulavirtualmusica.com, zeinekin ikasleak irakasleak klasean irakatsi dituen kontzeptuak berrikusi.\nGALDEKETA TEORIKOAK PLATAFORMAN\nUnitate bakoitzak bere edukien artean galdetegi teoriko bat du, non ikasleek irakasleari bere bilakaera jarraitzen laguntzen dioten galdera batzuk erantzun behar dituzten; zein gai ezagutzen diren eta zeinetan eragin dezakegun jakin ahal izango dugu. Galdetegi hauek diseinu dibertigarriak eta atseginak dira ikasleentzat. Ikasturtean zehar supergaldetegi batzuk ere badaude, ebaluazio moduan ikasleen bilakaera jarraitzeko aukera emango digutenak.\nEn aulavirtualmusica.com irakasleak bere klase osoaren aurrerapena jarraitu dezake edozein unetan.\nBatez ere azken kurtsoetan, plataforma birtualak material teoriko horri guztiarijolas sorta gehitzen dizkio ikasleak ikasten ari direna indartzen duena. Imajinatzen al duzu karta-jokoekin tonalitateak ikastea edo plataforma-joko batekin erritmo konposatuak? Hau da aulavirtualmusica.com\nIDATZIZKO GALDERA ETA KALIGRAFIA\nLiburuan ariketa teorikoen idatzizko ebazpenari eskainitako orrialde batzuk aurkituko ditugu, baita kaligrafia musikala lantzeko gune bat ere.\nOHARRAK IRAKURKETA ETA ARRINTASUNA\nPlataformak oharrak irakurtzeko modulua biltzen du abiadura erregulagarria duten teklatan, irakurtzeko arintasuna hobetzeko.\nUnitate bakoitzeko hiru ikasgai, zeinetan ikasleak pixkanaka tarteak, figura erritmikoak, etab. Ikasgai guztiak jatorrizko konposizioak dira, eta musika-estilo gehienak ezagutzeko eta harmoniaren elementu ezberdinei buruzko ezagutzak emateko aukera ematen duten akonpainamenduekin.\nLehen ikastaroko ikasgai bakoitzaren gakoa aukeratzea (Sol, Fa laugarrenean eta Do hirugarrenean) lehen kurtsotik, beraz ikasle guztiek jotzen ikasten ari diren instrumentuaren klabean landu dezatela. Ikasgai guztiek “dortoka modua” dute, bakoitzak nahi duen abiaduran lantzeko aukera ematen duena, eta gero “tempon” egin daiteke proposatutako akonpainamenduarekin.\naulavirtualmusica.com plataformak intonazio modulu espezifiko eta progresibo bat dauka, unitate bakoitzean barne. Ikasleak abestu dezake eta plataformak zuzentzen du denbora errealean. Horrela, irakasleak bere ikasleen bilakaera jarraitu ahal izango du, programak egindako ariketen bien berri ematen baitu.\nMusika hizkuntza ikasteko prozesuaren azken zati gisa, aulavirtualmusica.com metodoak hainbat ariketa mota planteatzen ditu:\nBete beharreko diktaketak, zeinetan ikasleak noten altuera eta iraupena ezagutu eta liburuan jaso behar dituen.\nPlataforman diktaketa interaktiboak, zeinetan irakasleak nahi dituen oharrekin beharrezko ikusten dituen errepaso-ariketekin ikaslea gidatu dezan.\nDiktaketa-jokoak, pedagogikoki eta psikologikoki aholkatuta, belarria eta musika-ulermena modu ludikoan garatzeko.\nAulavirtualmusicak joko ezberdin bat eskaintzen du unitate bakoitzean. Plataformak, karta-jokoak, bizkortasuna, tenisa, trebetasuna, etab...\nJoko guztiak originalak dira eta aulavirtualmusica.comaholku psikopedagogikoarekin, eta guztiz bideratua musika-hizkuntza modu ludikoan ikastera. Ikasleak beren buruekin lehiatu daitezke, bere gelako besteekin eta baita, zenbait jokotan, beste ikastetxeetakoekin ere.\nIkasgelan erabiltzeko diseinatuta, hamabi erabiltzaile aldi berean konektatzeko aukera ematen dute. Imajinatzen al dituzu horrelako ikasketa tarteak? Hau da aulavirtualmusica.com\nEzagutu akordeak, zatiak, aplikatutako tarteak, funtzio tonalak. Doinuak asmatzea ez da inoiz analisi moduluarekin bezain erraza izan. Bideoak eta ariketa praktikoak biltzen ditu.\nInstrumentuak, konpositoreak, musika formak eta partituraren elementu desberdinak ezagutzeko. Jolastasuna eta ezagutza nahasten dituzten grabaketak, bideoak eta jarduerak ditu.\nDIKTATZE MODULUA PLUS\nPlataformak hainbat irakasleentzako baliabide biltzen ditu, etengabe handitzen ari direnak eta gure hezkuntza-komunitateko kideen ikasgeletan hautemandako beharretan oinarritzen direnak. Gaur egun honako hauek ditugu:\nArbel digitaletan edo ukipen-paneletan erabiltzeko langileen txantiloia.\nErritmo ausazko sorgailua neurri sinple eta konposatuetan.\nIrakurketa-sorgailua tekla ezberdinetan bistan.\nIntonazio ariketak denbora errealean irakasleak programagarriak.


Auzoak — Arrasateko Udala\nUdalatx mendiaren magalean baserri giroko auzoa daukagu. San Estebani eskainitako eliza dauka auzoak, eta haren alboan Barrutia jauregia, armarri eta guzti. Hemen hasten da Besaiderako ibilaldi labur eta polita. Besaide euskal mendizaleen topagunea da: bertan elkartzen dira irailaren hirugarren igandean, mendian hildako mendizaleak gogoratzeko. Besaiden elkartzen dira Euskal Autonomia Erkidegoko hiru probintziak: Gipuzkoa, Bizkaia eta Araba.\nAuzo honetan daude Arrasateko kobazulorik ezagunenak. Guztien artean nabarmentzekoa da Lezetxiki kobazuloa. Bertan aurkitu zuen Jose Migel de Barandiaranek Euskal Herriko giza aztarnarik zaharrena. Auzoaren erdian lamina baten eskultura dago, Carrarako marmol zuriz egina. San Migeli eskainitako eliza ere ikusi daiteke, erretaula interesgarria daukana.\nAuzoaren izenak esan gura du "ur gazien ibarra". Sulfurozko iturburuak erabiltzen ziren gaixotasunak sendatzeko, eta bainuetxe ospetsua zegoen. Eraikuntza horiek gaur egun, ospitale psikiatrikoa, monumentu multzoa osatzen dute. 1897an Santa Ageda bainuetxean Angiolillo anarkistak erail zuen Antonio Canovas del Castillo Espainiako gobernuburua.\n1966. urtera arte Aretxabaletako auzoa izan zen. Baserri giroko auzo honetan Santa Eulalia eliza daukagu, antzinako gaztelu edo dorretxe baten gainean eraikia. Horretaz gain, Andra Mari Zuri baseliza dugu.\nMeatzerrekan ikusi daiteke baseliza interesgarri bat, San Valeriori eskainia, benakeroen (mehatokietako langileak) batzartokia izan zena. Baselizaren lehen aipamen dokumentatua 1434koa da.


Zaintza izango da martxoaren 8ko grebaren ardatza - Debagoiena - Goiena.eus\nZaintza izango da martxoaren 8ko grebaren ardatza\nMaialen Regueiro 2018-11-06 13:10\nDebagoieneko eta Debabarreneko hamabi talde feministatako ordezkariak Arrasaten elkartu dira, 2019ko Martxoaren 8ko greba antolatzeko helburuarekin; Arrasateko etxez etxeko lankide bat ere bileran izan da, grebaren oinarria zaintza izango da eta\n2018ko Martxoaren 8ko greba inoizko jendetsuena eta eraginkorrena izan da, eta, hori aintzat hartuta, 2019koa prestatzen hasiak daude dagoeneko Debagoieneko eta Debabarreneko hainbat talde feminista. "2018koa antolatzeko denboraz estu ibili ginen, eta, 2019koari begira, erabaki dugu lehenbailehen biltzea, gure artean lehenengo kontaktua egiteko, talde batzuk ezagutzen ez genituelako. Bildu gara argitzeko eduki ditzakegun zalantzak eta kezkak, eta ikusteko nondik hasi gaitezkeen greba antolatzen. Iaz grebak izan zuen erantzuna ikusita, herri bakoitzean egindako balorazioetatik, positibotzat hartu genituen gauzak mantentzeko, eta sentsazio gazi-gozo horiek edo, agian, gehiegi landu ez genituen gauzak berreskuratu eta hobetzen saiatzeko", azaldu du Jasone Giraldok, Emakumeen Mundu Martxako kideak.\nIrail hasieran Gasteizen egindako batzar batean abiatu zuten 2019ko Martxoaren 8ko greba antolatzeko bidea, eta orduan zehaztu zuten zaintza arloa izango dela grebaren ardatz nagusia, eta 24 orduko greba izango dela.\nHori kontuan hartuta, talde feminista ezberdinek herrian herriko egoerak aztertu, eta haien kezkak, zalantzak eta proposamenak eraman dituzte aste honetako batzarrera. Hala, ideia ezberdinak partekatu ahal izan dituzte taldeek.\nUrretxu eta Donostia\nArrasaten elkarbanatutako ideiak eta ateratako ondorioak Urretxura eramango dituzte bihar, zapatua, egingo duten bilerara. Gipuzkoako eskualdeak koordinatzeko bilera izango da, eta 10:00etan emango zaio hasiera, Urola-Garaiko Emakumeen Etxean.\nOndoren, azaroaren 17an, Euskal Herri mailako batzar handi bat egingo dute Donostiako Emakumeen Etxean, Euskal Herriko Mugimendu Feministako grebaasanblada izenekoa. 10:00etan izango da hori ere, eta arratsaldean, Euskal Herriko Jardunaldi Feministak antolatzeko batzarra egingo dute. "Helburuak ondo finkatuko dira, eta egun horretatik aurrera norabide hori jarraituko dugu. Herri bakoitzak bere izaera propioa dauka, baina saiatuko gara bailara honetan indarrak batu, eta guztion artean aurrera egiten", dio Giraldok.\nHorrez gain, 2019ko azaroaren 1eko zubirako jardunaldi batzuk antolatuko dituzte, eta abenduaren 1ean batzar irekia egingo dute, jardunaldi horiek zeren bueltan antolatuko diren erabakitzeko.\nZaintza, ardatz nagusia\nEsan moduan, Gasteizen erabaki zuten zaintza arloan zentratuko dela greba, hori izango dela ardatz nagusia. "Ildo horretan, uste dugu oso garrantzitsua dela etxez etxeko zerbitzua eskaintzen duten langileen ikuspegia, Arrasaten lau hilabetez greban egon direnak, borroka handia eduki dutenak, eta esateko asko daukatenak. Eurek barrutik bizi izan dutena guri ikusarazteko, guk ere hortik ikas dezagun. Beraz, uste dugu oso aberasgarria izango dela haiek ere parte hartzea", azaldu du Giraldok.\nHala ere, greba feminista ez da horretan bakarrik zentratuko. Izan ere, ahalik eta emakume guztiengana iristea izango da helburua. "Aurtengo Martxoaren 8ak apur bat estututa eta denbora gutxirekin harrapatu gintuen, eta konturatu ginen emakume askorengana ez ginela heldu. Beraz, pentsatu genuen interesgarria izango zela herri bakoitzak batzar irekiak egitea eta talde feministetan parte hartzen ez duten emakume guzti horiek gonbidatzea euren ekarpenak egitea. Horrez gain, Martxoaren 8ra begirako antolaketan ere parte har dezaten nahiko genuke, konpromiso barik eta bakoitzak ahal duen heinean. Uste dugu emakume asko daudela esateko asko dutenak, eta, akaso, ikusten ez direnak. Beraz, landu beharko dugu modu bat emakume horiek aldarrikapenera batu, eta euren ahotsak gizarte guztiaren aurrean entzun daitezen".\nAzken urteotan, feminismoa indarra hartzen ari da, eta horren gakoetako bat talde ezberdinen arteko elkarlana da. Gurean ere igartzen da elkarlan hori. "Iaztik hona nabari da elkartuago gaudela, batuago", dio Giraldok. Asteleheneko batzarra da horren erakusleetako bat. "Debagoieneko talde feministak komunikatuta gaude, eta edozein gauzetarako elkarren laguntza daukagu. Zenbat eta gauza gehiago egin elkarrekin, orduan eta gehiago batzen gara, aberatsagoa da lana. Gauzak elkarrekin eginda, erronka berriak eta bateratuak finkatu ditzakegu, indar handiagoa daukagu eta egiten dugun lana eraginkorragoa da". Arrasaten etxez etxeko zerbitzua eskaintzen duten langileen aldeko atxikimendua jarri du adibidetzat Giraldok. "Deialdia zabaldu genuen, eta, bi bailaretako talde feminista ezberdinen atxikimendu bateratu bat eskaintzeaz gain, manifestazioan ere guztiok egon ginen".\nIndarkeria Matxistaren Kontrako Nazioarteko Eguna, azaroaren 25a, ate joka den honetan, Debagoieneko talde feministak hainbat ekintza antolatzen ari dira. Herri bakoitzaren errealitatera egokitutako ekintzak izango dira. Hala ere, aldarrikapen bateratua izango da, "justizia patriarkalaren" aurkakoa. "Gaur egun dauden gaiak aintzat hartuta, justizia patriarkalari erantzukizuna eskatzeaz gain, haren aurkako aldarrikapenak plazaratuko ditugu".